Ποιος Mad Max; Η Κατερίνα Στικούδη δεν ξεκολλάει το χέρι απ' το γκάζι\nΦΩΤΟΓΡΑΦΙΕΣ: ΣΤΕΦΑΝΟΣ ΠΑΠΑΔΟΠΟΥΛΟΣ\nSTYLING: ΜΙΧΑΛΗΣ ΤΣΟΥΚΑΣ – ΜΑΡΙΟΣ ΚΥΠΡΙΩΤΗΣ\nΜΑΚΙΓΙΑΖ: ΒΑΣΩ ΝΑΚΟΠΟΥΛΟΥ\nHAIR STYLING: ΕΥΗ ΚΙΣΣΑΝΔΡΑΚΗ\n“Διαφέρω, από ό,τι έχεις ζήσει διαφέρω, και ένα ένα θα στα αναφέρω, από τα λάθη στο παρελθόν σου διαφέρω”, δηλώνει εύστοχα στο ομώνυμο καινούργιο της single που μόλις κυκλοφόρησε από τη Minos EMI. Αυτό με το βιντεοκλίπ για τις ανάγκες του οποίου έχασε σε χρόνο dt τα δέκα παραπανίσια κιλά που τσίμπησε τον πρώτο μήνα της καραντίνας.\n“Toν πρώτο μήνα δεν έκανα τίποτα, μόνο έτρωγα. Αλλά δεν σας άφηνα να με δείτε έτσι. Σας είχα ταράξει στο throwback στο Ιnstagram. Αφέθηκα, γιατί ήταν η πρώτη φορά στη ζωή μου που δεν θα με έβλεπε άνθρωπος ή που δεν θα έβγαινα μπροστά σε κάποια κάμερα. Μέχρι και σουπερμάρκετ πήγαινε μόνο ο άντρας μου και όχι εγώ. Ταυτόχρονα ήταν ένα ξέσπασμα απέναντι σε μια κατάσταση που, όπως ήταν λογικό, με άγχωνε. Το είδα λίγο και σαν μήνα του μέλιτος, μιας και δεν πήγαμε όταν παντρευτήκαμε”.\nΜισή ντροπή του Σιαμέτη, όσον αφορά τα κιλά, και των γεμιστών με άσπρη σοκολάτα λουκουμάδων του. Και άλλη μισή του δίμετρου συνθέτη-φιλόλογου συζύγου της (DJ Rico-Βαγγέλη Σερίφη) που τα χέρια του πιάνουν υπερβολικά καλά και στην κουζίνα.\n“Τρώγαμε λουκουμάδες για πρωινό και βραδινό. Και μετά η φάση ήταν πίτσες, πιτόγυρα, ταινίες και σειρές. Κάτι που δεν έχω ζήσει ποτέ πριν στην ζωή μου. Επίσης ο Βαγγέλης φτιάχνει εξαιρετική καρμπονάρα και τηγανητά τυροπιτάκια με φύλλο που ανοίγει ο ίδιος“.\nΕπισήμανση. Μην ψάξεις να βρεις τα παραπάνω κιλά στις παρακάτω φωτογραφίες. Εννοείται πως η Κατερίνα τα έχει χάσει, συν ακόμη πέντε. Συν 1-2 ακόμη στο πλαίσιο της παραδοσιακά σκληρής προετοιμασίας που κάνει πριν στηθεί μπροστά στον φακό.\n“Έπρεπε ή να συμμαζευτώ ή να αλλάξω δουλειά. Και εννοείται πως έκανα προετοιμασία. Παρότι το γυμναστήριο ήταν κλειστό λόγω lockdown, ήμουν online με τον coach μου καθημερινά. Έχω όργανα γυμναστικής στο σπίτι. Και έβγαινα και έτρεχα σε ό,τι βουνά και ραχούλες έχουμε γύρω από το σπίτι. Επανήλθα δριμύτερη”.\nΗ αλήθεια είναι πως δεν μου κάνει εντύπωση αυτό. Γνωρίζοντας την Κατερίνα από τα 18 της και έχοντας κάνει μαζί της άπειρες συνεντεύξεις και συζητήσεις, έχω νιώσει στο πετσί μου πόσο στοχοπροσηλωμένη είναι. Κατάλοιπο των χιλιάδων ωρών που έχει περάσει στην εφηβεία στο κολυμβητήριο, την εποχή που ήταν πρωταθλήτρια κολύμβησης με τα χρώματα του ΠΑΟΚ.\n“Έχω ματώσει. Δεν μου χαρίστηκε ποτέ τίποτα”\n“Έχω μετρήσει πολύ πλακάκι στη ζωή μου. Και συγκεκριμένα στην πισίνα, όπου έχω κάνει πάρα πολλά χιλιόμετρα, και συνολικά στη ζωή. Έχω ματώσει. Δεν μου χαρίστηκε ποτέ τίποτα“.\nΌλα αυτά μέχρι την καρμική για εκείνη στιγμή που, καθισμένη στο σαλόνι του διαμερίσματος της στη Λάρισα ως πρωτοετής φοιτήτρια του τμήματος Ιατρικών Εργαστηρίων, έπεσε (ξεφυλλίζοντας τον Τηλεθεατή) πάνω στη σελίδα με την αίτηση συμμετοχής στα καλλιστεία του AΝΤ1.\nΗ Κατερίνα Στικούδη δεν απογοήτευσε ποτέ\n“Ήθελα τότε να γίνω οδοντίατρος. Αλλά αισθανόμουν ότι δεν πήγαινε η ζωή μου όπως τη θέλω. Ότι κάτι δεν πάει καλά. Έκανα άπειρα πράγματα (υποδοχή σε γυμναστήριο, υποδοχή σε club, πωλήτρια σε κατάστημα γυναικείων ρούχων και προπονήτρια κολύμβησης) για να ξεχαστώ και να βρω κάτι να με γεμίσει. Πέφτει ξαφνικά στα χέρια μου το περιοδικό. Συμπληρώνω την αίτηση. Κατεβαίνω στην Αθήνα και πάω στα καλλιστεία χωρίς να πω σε κανέναν τίποτα. Και έτσι άρχισαν όλα. Η αλήθεια είναι πως είχα άγνοια κινδύνου”.\nΣε τι άλλο διαφέρει η Κατερίνα Στικούδη; Πριν την αφήσω να πει τα δικά της, οφείλω να αναφέρω πως είναι τόσο ντόμπρα που στο πεντάλεπτο ξεχνάς ότι είναι όμορφη και την αντιμετωπίζεις απλά ως κολλητή σου. Επίσης είναι απίστευτα ευαίσθητη, ειδικά όταν έχει να κάνει με δικούς της ανθρώπους και συνεργάτες. “Είμαι πολύ προστατευτική. Και δεν αντέχω την αδικία. Τελευταία φορά που έβαλα τα κλάματα είχε σχέση με ένα τέτοιο λόγο”.\nΤα υπόλοιπα ας σου τα πει η ίδια. “Δεν λέω ποτέ ψέματα. Φαίνομαι από χιλιόμετρα. Σιχαίνομαι τη ρουφιανιά και τους ρουφιάνους. Δεν κουτσομπολεύω. Και ό,τι έχω να σου πω, στο λέω στη μούρη σου. Είτε αντέχεις την αλήθεια, είτε όχι”.\nΌσον αφορά τo concept της φωτογράφησης, την οποία σκέφτηκε και οργάνωσε η ίδια, δεν αντανακλά σε καμία περίπτωση κάποιο παρελθόν ως ‘καγκουράκι’. “Μου αρέσουν οι μηχανές και έχω πάρει και δίπλωμα. Αλλά μηχανή δεν είχα ποτέ. Ούτε εγώ, ούτε φίλοι μου, ούτε παλιές σχέσεις μου. Προτιμώ τα γρήγορα αυτοκίνητα. Σκέψου ότι το διθέσιο που είχα για 10 χρόνια, του είχα τινάξει τα πέταλα. Γενικότερα μου αρέσει να τραβάει την προσοχή το αυτοκίνητό μου όταν είμαι στο δρόμο (σ.σ. τώρα οδηγεί την βαμμένη μπλε παλιά Mercedes του πεθερού της)”.\nΙδρώσαμε κάνοντας crossfit με την Κατερίνα Στικούδη\nΟύτε οι φωτογραφίες που βλέπεις μπροστά σου αντανακλούν απαραίτητα το πώς είναι στην πραγματικότητα το να έχεις σχέση μαζί της.\n“Ο καθένας μπορεί να φαντάζεται ό,τι θέλει. Ο άντρας μου είναι αυτός που με έχει”.\n“Μου αρέσει να κάνω φωτογραφήσεις γιατί εκφράζομαι μέσα από αυτό. Αλλά. Άλλο η εικόνα και μια σέξι φωτογράφηση και άλλο η πραγματικότητα. Ο καθένας μπορεί να φαντάζεται ό,τι θέλει. Ο άντρας μου, όμως, είναι αυτός που με έχει“.\nΑν και, μετά από 11 χρόνια σχέσης, η ίδια έχει σταματήσει να κοιμάται φορώντας αποκλειστικά πιτζάμες με αρκουδάκια, γατάκια και άλλα χαριτωμένα. Φέρνει ενίοτε τη σέξι δημόσια εικόνα της και εντός σπιτιού, με ψηλοτάκουνα και κορμάκια. “Είμαι ανήσυχο πνεύμα γενικά. Μου αρέσει να κάνω εκπλήξεις και να αιφνιδιάζω τον άλλον εκεί που δεν το περιμένει. Μετά από τόσα χρόνια σχέσης, κάτι δεν πρέπει να κάνω και εγώ; Ας πούμε απλά ότι μου αρέσει να μη βαριέμαι. Ούτε εντός, ούτε εκτός σπιτιού“.\nΗ χρονιά που μας πέρασε ήταν μια χαρά γεμάτη και δημιουργική για εκείνη. Μου άρεσε και στην Ιερά Οδό (δίπλα σε Καρρά-Πλούταρχο-Κοκκίνου) και στον -εντελώς κόντρα, πίστεψέ με- ρόλο της χαζούλας γραμματέως στο ‘Αν Ήμουν Πλούσιος’. Στάθηκε μια χαρά στον ρόλο της παρουσιάστριας του ‘My Style Rocks’ και, επιπλέον, τη λάτρεψε και η κόρη μου στο μιούζικαλ ‘Annie’. Πρόσθεσε σε αυτά πρόβες, εμφανίσεις, συναυλίες, μαθήματα φωνητικής, μαθήματα χορού και άπειρες ώρες γυμναστικής, και καταλαβαίνεις γιατί αντιμετώπισε τη φάση καραντίνα σαν διάλειμμα.\nΕξάλλου, και το υπόλοιπο της χρονιάς ακούγεται εξίσου γεμάτο αφού περιλαμβάνει περιοδεία, ηχογράφηση του πέμπτου της άλμπουμ και γυρίσματα για τη νέα σεζόν του ‘My Style Rocks’. “Η αλήθεια είναι ότι δεν σκεφτόμουν καθόλου να επιστρέψω ως παρουσιάστρια στην τηλεόραση. Μου άρεσε ωστόσο το γεγονός ότι το MSR είχε να κάνει με μόδα και νέα κορίτσια. Άσε που από την πρώτη στιγμή που βρέθηκα στο πλατό με τους Κουδουνάρη-Γαβαλά-Χριστοπούλου αισθάνθηκα ότι είχαμε κάνει ξανά γύρισμα μαζί. Υπήρχε χημεία. Αν και εγώ, στην ηλικία των κοριτσιών που συμμετέχουν, δεν θα τολμούσα ποτέ να δηλώσω συμμετοχή αφού, μέχρι τα 20 και κάτι μου, ήμουν εντελώς άσχετη από μόδα. Κυκλοφορούσα μόνιμα με φόρμες και αθλητικά“.\nΠίσω και πέρα από όλα, αυτό που θα ήθελα να συγκρατήσεις είναι ότι η Κατερίνα είναι ένας πολύ γλυκός άνθρωπος. Απίστευτα χαρούμενη αυτό το διάστημα γιατί έπεισε τους γονείς της να έρθουν και να μείνουν κοντά της στην Αθήνα ώστε να μπορεί να τους προσέχει και να τους φροντίζει. Καθώς επίσης ότι πρόκειται για μια αφοσιωμένη σύζυγο η οποία, την περίοδο της καραντίνας, έπαιρνε το μαξιλάρι της, άραζε στα σκαλοπάτια ανάμεσα στους δυο ορόφους του σπιτιού της και άκουγε με λαχτάρα το μάθημα Ιστορίας που έκανε online ο φιλόλογος σύζυγός της στους μαθητές Γ’ Λυκείου του φροντιστηρίου που δουλεύει.\n“Αυτό δεν του το έχω πει. Είναι το μοναδικό που δεν του έχω πει όσα χρόνια είμαστε μαζί. Έστηνα κανονικά αυτί. Ως φιλόλογος έχει άπειρες γνώσεις. Και εμένα μου αρέσει να μαθαίνω. Οπότε κάθε μέρα, εκεί που πχ. παρακολουθούμε ταινίες με ιστορικά γεγονότα, καθόμαστε και συζητάμε διάφορα πράγματα. Για τον Α’ & Β’ Παγκόσμιο Πόλεμο, για τον Εμφύλιο, για τον Μέγα Αλέξανδρο, για την ιστορία της τάδε χώρας, για τα πάντα όλα“.\nΠροσοχή. Για να είμαι εντελώς δίκαιος, οφείλω να επισημάνω ότι όσο ‘υποχθόνια’ γλυκιά είναι από την μια, τόσο αδιανόητα πεισματάρα είναι από την άλλη. Αλλά αυτή ακριβώς είναι. Και για αυτό είναι ακόμη εδώ.\n“Δεν αισθάνομαι την ανάγκη να αποδείξω σε κανέναν ότι δεν είμαι μονοδιάστατη. Έχω οχυρώσει πια την ψυχή μου απέναντι στους τοξικούς και κακοπροαίρετους ανθρώπους. Προφανώς και δεν είμαι τέλεια. Προφανώς και κάνω την αυτοκριτική μου. Αλλά όταν συμβαίνει κάτι που με στεναχωρεί, εγώ την επόμενη μέρα ξυπνάω και είμαι ακόμη πιο δυνατή. Λέω ‘θα προσπαθήσω ακόμη πιο πολύ, θα τραγουδάω καλύτερα, θα κάνω ακόμα πιο πολύ γυμναστική, θα γίνω ακόμη καλύτερος άνθρωπος“.\nΥ.Γ. Απ’ ότι φάνηκε δεν ήμασταν οι μόνοι που κολλήσαμε με αυτές τις φωτογραφίες και τη συνέντευξη της Κατερίνας Στικούδη.\nΤόσο το ‘Πρωινό’ της Φαίης Σκορδά στον ANT1, όσο και το ‘Μεσημέρι’ με τον Γιώργο Λιάγκα στον ΣΚΑΪ σχολίασαν τη σέξι πλευρά της Στικούδη στο Oneman.\nΕυχαριστούμε την Drakos Engineering (Καλλιρόης 47, https://moto.drakosengineering.com), η οποία -εκτός από επώνυμα ανταλλακτικά- αποτελεί τον επίσημο διανομέα των εταιρειών MX ένδυσης Troy Lee Designs, FXR Racing καθώς και των προϊόντων OGIO που φοράει στην φωτογράφηση η Κατερίνα Στικούδη. Τα μηχανάκια SE-F 250 / 300 παραχωρήθηκαν από τη Sherco Hellas.


Η Shana Colwes στο Etsy.com μετατρέπει τη συνταγή σου σε έργο τέχνης! - www.olivemagazine.gr\nΑπό: Βίκυ Χριστοπούλου | 26.08.2018 | Παράξενα\nΔεν μπορούμε να φανταστούμε ένα πιο γλυκό δώρο για τη μαμά, τη γιαγιά ή τoν πιο αγαπητό μάγειρα ή μαγείρισσα στη ζωή σου από τις δημιουργίες της Shana Colwes.\nA post shared by ShanaColwesArt (@shanacolwesart) on Oct 5, 2017 at 5:49am PDT\nΜια γρήγορη ματιά στο ηλεκτρονικό της κατάστημα στην ιστοσελίδα Etsy είναι αρκετή για να καταλάβεις πόσο ταλαντούχα είναι. Δεν εμπνέεται απλά από τις αγαπημένες της συνταγές, τις μεταμορφώνει σε πραγματικά έργα τέχνης! Συνταγές για μπισκότι, κέικ καρότου, γκουακαμόλε και grilled cheese γραμμένες με καλλιγραφικά γράμματα και εικονογραφημένες, κοσμούν από καμβάδες μέχρι πετσέτες κουζίνας και τσάντες για τα ψώνια.\nA post shared by ShanaColwesArt (@shanacolwesart) on Oct 6, 2017 at 5:56am PDT\nΠοια είναι όμως η ιστορία της κοπέλας πίσω από τις πανέμορφες αυτές δημιουργίες; «Είμαι δασκάλα γυμνασίου και πριν από περίπου 1,5 χρόνο, ήθελα να φτιάξω κάτι για την κουζίνα μου», λέει η Shana. «Είχα δει κάποιες άλλες εικονογραφήσεις συνταγών, αλλά δεν ήταν ποτέ καμία που θα έφτιαχνα και θα ήθελα να κρεμάσω. Έτσι ζωγράφισα μία από τις συνταγές μου για γκουακαμόλε», εξηγεί. Και καθώς συνέχιζε να ζωγραφίζει, ένας ένας οι φίλοι της προσπάθησαν να την πείσουν να αρχίσει να πουλάει τις δημιουργίες της.\nA post shared by ShanaColwesArt (@shanacolwesart) on Apr 24, 2018 at 12:01pm PDT\nΚαι κάπως έτσι δημιούργησε την Etsy σελίδα της. Εκεί μπορείς να αγοράσεις ένα ήδη έτοιμο «έργο» ή να ζητήσεις να σού φτιάξει κάτι με τη δική σου αγαπημένη συνταγή για 22,49€ και 44,99€ αντίστοιχα. Η πιο συχνή παραγγελία; «Συνταγή για κόκκινη σάλτσα», λέει η ίδια.\nΈνα αλλιώτικο avocado toast έχει τρελάνει το Instagram\nEtsy, ιδέες για δώρα, Συνταγή


Πρώτα Άγκυρα και μετά Λευκωσία - Βράδυ Παρασκευής στην Κύπρο η Λουτ\nΤελική μάχη για τα «χρυσά» εισιτήρια - Tα φώτα στο «Άνφιλντ» (vid)\nΧαλάει τα σχέδια της La Liga η Μπαρτσελόνα - Άναψε κόκκινο για Μαϊάμι!\nΝΒΑ: Δια περιπάτου (και) χωρίς τον Αντετοκούνμπο οι Μπακς (pics)\nΈρευνα: σε ένα χριστουγεννιάτικο δέντρο κρύβονται 25.000 ζωύφια\nΕλευθερία Ελευθερίου: ποζάρει σέξι και ξεκαθαρίζει τα πράγματα...\nΤο πλαίσιο Γκουτέρες και η νίκη της Άγκυρας από ΔΙΟΝΥΣΗΣ ΔΙΟΝΥΣΙΟΥ article http://politis.com.cy/article/to-plesio-gkouteres-ke-i-niki-tis-agkiras Τη βδομάδα που πέρασε για μια ακόμα φορά χαθήκαμε σε κάτι κόλλες χαρτιού αναζητώντας τη λύση του Κυπριακού. Προέκυψε όμως και κάτι θετικό. 06.05.2018 15:13\nΔΙΟΝΥΣΗΣ ΔΙΟΝΥΣΙΟΥ, 06.05.2018\nΤη βδομάδα που πέρασε για μια ακόμα φορά χαθήκαμε σε κάτι κόλλες χαρτιού αναζητώντας τη λύση του Κυπριακού. Προέκυψε όμως και κάτι θετικό.\nΟύτως ή άλλως, είτε υπάρχει ένα έγγραφο, ή και επιπλέον διευκρινιστικό έγγραφο το πλαίσιο λύσης, ακόμα και επί Μπα Γκι - μουν, είναι κάτι πολύ υπαρκτό, αφού οι δύο πλευρές το συζητούν τα τελευταία τρία χρόνια. Δυστυχώς υπαρκτό είναι και ένα παιχνίδι εντυπώσεων και επικοινωνιακών τακτικών μεταξύ των δύο ηγετών τις τελευταίες μέρες, το οποίο προφανώς σκοτώνει και την τελευταία ελπίδα εξεύρεσης λύσης ομοσπονδίας στο Κυπριακό. Σε μια προσπάθεια κατανόησης του πλαισίου Γκουτέρες παραθέτουμε στη συνέχεια σε ακριβή μετάφραση το κείμενο της 30ής Ιουνίου κατά σημείο και στο ίδιο σημείο προσθέτουμε τις διευκρινίσεις της 4ης Ιουλίου με βάση την ε/κ καταγραφή. Στο τέλος κάθε σημείου επίσης παρατίθενται κάποια δικά μας σχόλια.\nΣχόλιο: Το θέμα της εκ περιτροπής προεδρίας με την αναλογία 2:1 θεωρείται από τα Ηνωμένα Έθνη τετελεσμένο γεγονός. Τη δώσαμε, γι' αυτό και στο έγγραφο της 30ής Ιουνίου η αναφορά είναι κατηγορηματική, με μόνη εκκρεμότητα τη διασταύρωση ψήφου. Στο θέμα της θετικής ψήφου των Τ/Κ, παρότι οι δύο διαπραγματευτές κατέληξαν στο πλαίσιο των συνομιλιών τους ότι μόνο σε μερικές περιπτώσεις θα υπάρχει θετική ψήφος και όχι σε όλα τα ομοσπονδιακά σώματα, υπήρξε υπαναχώρηση από πλευράς Μουσταφά Ακιντζί. Ίσως γι' αυτό η ε/κ πλευρά ζήτησε να πάρει κάτι πίσω για σκοπούς διαπραγμάτευσης. Η ίδια διαπραγματευτική τακτική του Νίκου Αναστασιάδη φαίνεται και στο έγγραφο με τις θέσεις μας που κατατέθηκε στις 5 Ιουλίου, όπου στο θέμα της εκ περιτροπής οι προτάσεις μας είναι ήξεις αφίξεις και υπό την αίρεση ότι η τ/κ πλευρά θα δεχθεί κάποιες θέσεις μας σε άλλα κεφάλαια.\nΕλεύθερη διακίνηση προσώπων: Οι αρχές θα δίνουν άδειες σε τουρίστες, φοιτητές, και εποχιακούς εργάτες. Γι' αυτούς που θα ζητούν καθεστώς μόνιμης διανομής, θα υπάρξει ακριβοδίκαιο (equitable) καθεστώς μεταξύ Τούρκων και Ελλήνων υπηκόων στην Κύπρο.\nΣχόλιο: Αν συγκρίνει κανείς τα δύο κείμενα μπορεί να διαπιστώσει στο κείμενο της 30ής Ιουνίου μπόλικη εποικοδομητική ασάφεια. Η οποία ωστόσο μέσα από τα συμφραζόμενα δεν αποστερεί τίποτα από την ε/κ κοινότητα, η οποία ενδιαφέρεται πρωτίστως για το κεφάλαιο αυτό. Το κύριο στοιχείο της συνθήκης εγγυήσεως είναι το άρθρο 4 το οποίο παραπέμπει σε δικαίωμα μονομερούς επέμβασης των εγγυητριών δυνάμεων. Αυτό το δικαίωμα ο γενικός γραμματέας το θεωρεί μη βιώσιμο. Και καλεί τις δύο πλευρές να αναζητήσουν νέους μηχανισμούς επιτήρησης της ασφάλειας μέσα από μια νέα συνθήκη εφαρμογής της λύσης. Εξ ου και η ε/κ πλευρά επεξεργάστηκε ένα πλήρες πλαίσιο εφαρμογής της λύσης το οποίο στην ουσία καταργούσε τη συνθήκη εγγυήσεως του 1960. Με τη σύμφωνη γνώμη του ΟΗΕ. Το διευκρινιστικό σχόλιο της 4ης Ιουλίου το οποίο κάνει χωρίς ασάφειες πολύ πιο ξεκάθαρα τα πράγματα, ο γράφων το άκουσε προφορικά τουλάχιστον 5 φορές από τον ίδιο τον Έσπεν Μπαρθ Άιντε, ο οποίος θεωρούσε ότι το αίτημα για κατάργηση των εγγυήσεων ήταν ένα καθ'όλα δίκαιο αίτημα των Ε/Κ, για να μπορέσουν και αυτοί με τη σειρά τους να κάνουν υποχωρήσεις στα θέματα της εκ περιτροπής προεδρίας και του περιουσιακού. Επί του σημείου αυτού, σύμφωνα με την ε/κ πλευρά, υπήρξε υπαναχώρηση από την τουρκική πλευρά στο δείπνο της 6ης Ιουλίου. Η τουρκική πλευρά εκ των υστέρων υποστήριξε ότι η θέση του γ.γ. περί «μη βιώσιμων εγγυήσεων» δεν σημαίνει αυτόματη κατάργησή τους, γι' αυτό και ζήτησε χρονοδιαγράμματα. Βεβαίως και η ε/κ πλευρά στις προτάσεις που υπέβαλε στις 5 Ιουλίου δεν αρκέστηκε μόνο στην κατάργηση της συνθήκης εγγυήσεως, αλλά έθεσε και θέμα κατάργησης της συνθήκης συμμαχίας, θέτοντας εν αμφιβόλω από την προηγούμενη μέρα τη διαδικασία, όπως εξάλλου διαπιστώθηκε στην ιδιαίτερη συνάντηση που είχαν μεταξύ τους οι κύριοι Αναστασιάδης και Τσαβούσογλου. Η συνθήκη συμμαχίας ως γνωστόν διέπει την παρουσία των αγημάτων της ΕΛΔΥΚ και της ΤΟΥΡΔΥΚ στην Κύπρο. Προσωπική μου θέση, η οποία διαμορφώθηκε μέσα από σειρά συνομιλιών με όλους τους εμπλεκόμενους, είναι ότι η Τουρκία εύκολα ή δύσκολα ήταν διατεθειμένη να παραδώσει το μονομερές επεμβατικό της δικαίωμα στην Κύπρο, αν μπορούσε διά της παρουσίας ενός αριθμού τουρκικών και ελληνικών στρατευμάτων στην Κύπρο (στο τραπέζι τέθηκαν και οι αριθμοί -ΤΟΥΡΔΥΚ (650) και ΕΛΔΥΚ (950), αλλά ακούστηκαν και αριθμοί 1.500 στρατιωτών, οι οποίοι παραπέμπουν σε μικρή βάση) να δώσει επαρκείς δικαιολογίες σε κάποιους εθνικιστές Τ/Κ, αλλά κυρίως στο εσωτερικό της, ότι δεν εγκαταλείπει άμεσα την Κύπρο. Αυτή την εκτίμηση πιστεύω διαμόρφωσε και ο κ. Κοτζιάς όταν συναίνεσε στη μετάβαση του Έλληνα πρωθυπουργού Αλέξη Τσίπρα στο Κραν Μοντανά ή όταν μερικές μέρες μετά το ναυάγιο αποκάλυψε σχετικό έγγραφο. Ο Πρόεδρος της Δημοκρατίας επίσης είναι αρκούντως έξυπνος για να το γνωρίζει αυτό, αλλά λόγω timing και άλλων προτεραιοτήτων δεν διέθετε χρόνο και διάθεση να διερευνήσει τις προθέσεις της Τουρκίας μέχρι τέλους.\nΡωσική Εκκλησία: Σάλος με ιερέα που πόζαρε με Gucci και Louis Vuitton


CultureWizz: «Work»: Ομαδική έκθεση στην γκαλερί Elika\n«Work»: Ομαδική έκθεση στην γκαλερί Elika\nH γκαλερί Elika από τις 22 Ιανουαρίου έως τις 28 Φεβρουαρίου παρουσιάζει την ομαδική έκθεση Work. Η έκθεση, εστιάζοντας στην ιδέα της εργασίας, συγκεντρώνει έργα δέκα καλλιτεχνών που πραγματεύονται άμεσα ή έμμεσα την έννοια της δεξιοτεχνίας και έχει ως στόχο να αναδείξει την επανεμφάνισή της στη σύγχρονη τέχνη, διερευνώντας τη σημασία της.\nΤα τελευταία χρόνια παρατηρείται ένα αυξανόμενο ενδιαφέρον γύρω από τη χειροτεχνία και εφάμιλλες πρακτικές το οποίο επικεντρώνεται στη χρησιμοποίηση και οικειοποίηση τους στο πλαίσιο μιας σύγχρονης καλλιτεχνικής στρατηγικής. Πολλοί καλλιτέχνες εμπνέονται και αντλούν από παραδοσιακές και λαϊκές μορφές τέχνης, ενώ μέθοδοι και υλικά που σχετίζονται περισσότερο με τις εφαρμοσμένες παρά με τις καλές τέχνες επηρεάζουν και ενσωματώνονται στη δουλειά καλλιτεχνών που παραμένουν καθ΄ όλα σύγχρονοι. Κι όμως, παρόλο που η ενσωμάτωση της δεξιοτεχνίας στην τέχνη φαίνεται επίκαιρη, η κοινώς αποδεκτή ιεραρχική σχέση μεταξύ των δύο συντελεί στο να αποτελεί η αναβίωσή της στο συγκεκριμένο πλαίσιο ένα ιδιαίτερα ενδιαφέρον φαινόμενο\nΕγκαίνια: Πέμπτη 22.01.15, 20.00 μμ.\nΕτικέτες Γκαλερί Elika, Εικαστικά, Εκθέσεις


ΕΚΤΟΣ ΣΧΕΔΙΟΥ Γ. ΔΗΜΑΡΑΣ | Γεώργιος Δημαράς\nΤο μεγαλύτερο πολεοδομικό – περιβαλλοντικό πρόβλημα της χώρας.\nΈχει γίνει συνείδηση σε πολλούς μετά και τις καταστροφές στο Μάτι ότι είναι παράλογο να αφήνουμε να δημιουργούνται δεκάδες και εκατοντάδες δαιδαλώδεις οικισμοί «νέα Μάτια» σε εκτός σχεδίου περιοχές εθισμένοι σε ανομίες και κακοδαιμονίες του παρελθόντος. Η ύπαιθρος χώρα κυρίως σε τουριστικές περιοχές οικοδομείται χωρίς πολεοδομικό σχέδιο άναρχα, χωρίς δρόμους και υποδομές με πολλαπλές συνέπειες ( περιβαλλοντικές, λειτουργικές, οικονομικές και ασφάλειας των κατοίκων).\nΚαταστρέφουμε τη χώρα μας υποβαθμίζοντας το περιβάλλον και αφήνουμε άλυτα προβλήματα που κοστίσουν ακριβά και σε ανθρώπινες ζωές. Δεν μπορούμε να μιλάμε για βιωσιμότητα και να αφήνουμε την χαοτική δόμηση χωρίς σχέδιο να υποβαθμίζει το περιβάλλον και να δημιουργεί επισφαλείς οικισμούς.\nΚάποιοι πρέπει να τολμήσουν και τα πολιτικά κόμματα έχουν υποχρέωση να συνεννοηθούν και να συνεργαστούν για ένα σχέδιο σταδιακής κατάργησης της εκτός σχεδίου δόμησης με παράλληλο πρόγραμμα ένταξης περιοχών εξοχικής κατοικίας, τουρισμού και επαγγελματικών χρήσεων σε σχέδιο.\nΣτο νομοσχέδιο του ΥΠΕΝ που βγήκε στη διαβούλευση περιλαμβάνονται πολλές διατάξεις που αλλάζουν αρκετά θέματα χωροταξίας και πολεοδομίας.Δεν θα αναφερθώ σε όλα γιατί νομίζω ότι το πιο σημαντικό είναι οι διατάξεις που φέρνουν μικρά αλλά θετικά βήματα στον περιορισμό της εκτός σχεδίου δόμησης.\nΝα τονιστεί όμως ότι με τις διατάξεις του νομοσχεδίου δεν αλλάζει κάτι στις ήδη οικοδομημένες άναρχα περιοχές σαν το Μάτι, απλώς επιβραδύνεται ή αραιώνει η δόμηση σε εκτός σχεδίου περιοχές.\nΕάν μετά την εμπειρία από την πυρκαγιά στο Μάτι και τους 100 νεκρούς, που σε μεγάλο μέρος οφείλεται στους αδιέξοδους στενούς δρόμους χωρίς πρόσβαση προς τη θάλασσα και άλλες διεξόδους, δεν αλλάξουμε κάτι σε αυτό το πολεοδομικό χάος που υποβαθμίζει το περιβάλλον, κοστίσει στην κοινωνία οικονομικούς και φυσικούς πόρους θέτοντας σε κίνδυνο τους ίδιους τους κατοίκους αυτών των περιοχών πότε θα το αλλάξουμε;\nΠολλοί πολεοδόμοι αλλά και πρώην Υπουργοί Χωροταξίας και Περιβάλλοντος είχαν επισημάνει στο παρελθόν την ανάγκη της κατάργησης της εκτός σχεδίου δόμησης αλλά κανένας δεν τόλμησε να προχωρήσει στην κατάργησή της λόγω του πολιτικού κόστους.\nΟ ΣύλλογοςΕλλήνωνΠολεοδόμων & Χωροτακτών – ΣΕΠΟΧ στην ανακοίνωσή του για το νομοσχέδιο μεταξύ των άλλων αναφέρει: «Η εκτός σχεδίου δόμηση….. …………..έχει σοβαρές αρνητικές επιπτώσεις στο περιβάλλον και στις άλλες παραγωγικές δραστηριότητες. Έτσι, ο περιορισμός της με το νομοσχέδιο θεωρείται θετική αφετηρία»\nΌταν παραδώσαμε τον Ιούλιο 2019 στους κ. κ. Χατζηδάκη και Οικονόμου το Υπουργείο Περιβάλλοντος στο οποίο υπηρέτησα ως υφυπουργός για 10 μήνες, τόνισα στους κυρίους Χατζηδάκη και Οικονόμου ότι το πιο σημαντικό από τα πολεοδομικά ζητήματα της χώρας που υποβαθμίζει το φυσικό περιβάλλον και δημιουργεί τεράστια προβλήματα είναι και εκτός σχεδίου δόμηση και ο σημερινός Υπουργός έδειξε ότι συμφώνησε. Πρέπει να ξεκαθαρίσω ότι εγώ ως βουλευτής και υφυπουργός ΥΠΕΝ (δέκα μήνες) είχα τοποθετηθεί δημόσια για την σταδιακή αντικατάσταση της εκτός σχεδίου δόμησης με πρόγραμμα για ένα εθνικό σχέδιο που θα δημιουργηθεί με την συμμετοχή των Περιφερειών και των Δήμων. Αυτό το σχέδιο δεν θα είναι μία οριζόντια λύση για όλη τη χώρα, θα εναρμονίζεται με το εθνικό χωροταξικό σχέδιο και τα τοπικά περιβαλλοντικά και παραγωγικά δεδομένα και θα ορίζει που κτίζουμε και που όχι. Δεν αρκεί αυτό που προτείνεται με το νομοσχέδιο, δηλαδή η κατάργηση των παρεκκλίσεων, παρ’ όλο που βελτιώνει την κατάσταση.\nΤι οικοδομείται σήμερα (νόμιμα) εκτός σχεδίου;\nΗγενική αρτιότητα για αγροτεμάχια-οικόπεδα είναι η επιφάνεια Ε= 4.000 μ2.\nΤα « αγροτεμάχια-οικόπεδα» που υφίστανται προ του 1978 με πρόσωπο επί εθνικών, επαρχιών ή αναγνωρισμένων δημοτικών οδών έχουν κατά παρέκκλιση αρτιότητα Ε= 2.000 μ2, για τα προϋφιστάμενα του 1964 είναι Ε= 1.200 μ2 και για προϋφιστάμενα του έτους 1962 είναι Ε = 750 μ2.\nΗ εκτός σχεδίου δόμηση είναι ασύμβατη με τη βιωσιμότητα και την προστασία περιβάλλοντος.\nΑρκεί μία ματιά από αεροπλάνο για να δούμε πώς υποβαθμίζεται η όμορφη φύση της Ελλάδος από την άναρχη, διάσπαρτη δόμηση από Θεσσαλονίκη μέχρι Χαλκιδική, από Χαλκίδα μέχρι Σούνιο, από Αθήνα μέχρι Πάτρα και γενικά οι παραθαλάσσιες περιοχές και τα νησιά της Ελλάδας. Χαρακτηριστικές περιοχές είναι το Μάτι, η Ραφήνα, η Λούτσα- Αρτέμιδα, η Κερατέα, η περιοχή του Λαυρίου, η Κινέττα και τα τουριστικά νησιά ( Μύκονος, Σαντορίνη, Πάρος κ.λ.π.).\nΝα δούμε πιο αναλυτικά τα προβλήματα της εκτός σχεδίου δόμησης και της εξ’ αυτής διασποράς της δόμησης στην ύπαιθρο.\nΔιαμορφώνονται επιμήκεις οικισμοί κατά μήκος αναγνωρισμένων οδών , χωρίς κέντρο, πολεοδομική οικιστική οργάνωση και συνοχή. Γενικά έχουμε διαμόρφωση οικισμών χωρίς κανόνες, χωρίς υποδομές αντίθετα σε κάθε πολεοδομική μεθοδολογία και λογική. Οι κάτοικοι αυτών των χαοτικών οικισμών στερούνται υποδομών και όλων των πλεονεκτημάτων που προσφέρουν οι κοινόχρηστοι χώροι ενός πολεοδομικού σχεδίου.\nΔεν έχουν καλό οδικό δίκτυο αφού οικοδομούνται χωρίς σχέδιο και συνήθως κτίζουν σε ιδιωτικούς δρόμους και αδιέξοδα που αφέθηκαν από τον ιδιοκτήτη της γης όταν την τεμάχισε για να την πωλήσει σε μικρά αγροτεμάχια- οικόπεδα.\nΔεν έχουν πρόσβαση στη θάλασσα ή έχουν πρόσβαση σε ελάχιστα σημεία με στενούς δρόμους και πολλά αδιέξοδα. Όσον αφορά την κατασκευή εκ των υστέρων δικτύων εξυπηρέτησης (αποχέτευση, ύδρευση, ηλεκτροδότηση κ.λ.π) είναι συνήθως αδύνατη.\nΗ αποκομιδή των σκουπιδιών είναι αδύνατη ή έχει πολλαπλάσιο κόστος γιατί είναι δύσκολη η κυκλοφορία των απορριμματοφόρων και η συλλογή τους σε δαιδαλώδεις δρόμους.\nΗ λεγόμενη βιώσιμη κινητικότητα είναι αδύνατη σε αυτούς τους «οικισμούς» και οι μετακινήσεις γίνονται μόνο με ι.χ. αυτοκίνητα.\nΕπειδή η κατασκευή δικτύων αποχέτευσης είναι αδύνατη, η λύση κατά κανόνα είναι οι βόθροι με συνέπεια τη ρύπανση του υδροφόρου ορίζοντα αλλά και των θαλάσσιων υδάτων.\nΠολύ σημαντικό ζήτημα για τους εκατοντάδες οικισμούς χωρίς σχέδιο είναι η τρωτότητα και οι επικίνδυνες καταστάσεις πυρκαγιών όπως αυτές που ζήσαμε γιατί δεν υπάρχουν όδεύσεις διαφυγής προς τη θάλασσα ή ανοιχτούς χώρους\nΜεγάλο ζήτημα είναι ο τεμαχισμός και η σπατάλη εύφορης γης για οικοδόμηση χωρίς μέτρο και λογική. Τελικά πρέπει να ενδιαφερθούμε για την αισθητική κακοποίηση του τοπίου σε μία χώρα που βασίζει κατά μεγάλο μέρος του εισοδήματος στον τουρισμό και στις ομορφιές της.\nΗ οικολογική και περιβαλλοντική υποβάθμιση περιοχών ιδιαίτερου φυσικού κάλλους έχει συντελεστεί σε μεγάλο βαθμό από την άναρχη ανοικοδόμηση.\nΣτις περιοχές που έχουν γίνει πέρα από παραθεριστική και μόνιμη κατοικία ( όπως το Μάτι), πως να βρεθεί εκ των υστέρων χώρος για πλατεία, σχολείο, δημόσιο ιατρείο ή εκκλησία.\nΣε διαμορφωμένους οικισμούς με την εκτός σχεδίου δόμηση είναι αδύνατο εκ των υστέρων να γίνει σωστός πολεοδομικός σχεδιασμός εκ των υστέρων.\nΣε όλα τα ζητήματα το ιδιωτικό συμφέρον πρέπει να είναι συμβατό με το δημόσιο συμφέρον και το δημόσιο συμφέρον να υπερτερεί του ιδιωτικού.\nΤο ίδιο και για τα θέματα Πολεοδομίας και χωροταξίας, το ιδιωτικό συμφέρον πρέπει να εναρμονίζεται με το δημόσιο συμφέρον. Το δημόσιο συμφέρον όμως εξυπηρετείται με το να σταματήσει η χαοτική εκτός σχεδίου δόμηση.\nΔεν υπάρχει λύση θεραπείας χωρίς σχεδιασμό και εισφορά γης από τους ιδιοκτήτες για τη δημιουργία δρόμων και γενικά κοινόχρηστων χώρων. Δεν γίνεται να έχουμε «και την πίτα ακέραια και τον σκύλο χορτάτο». Να ισχύσει επί τέλους το άρθρο 24 του συντάγματος και ένας νέος νόμος να βάλει τάξη στο χάος της εκτός σχεδίου δόμησης, σαν εκείνον του Τρίτση του 1983 .\nΕξοικείωση στον παραλογισμό.\nΌλοι όσοι ασχολούνται με τα ζητήματα πολεοδομίας γνωρίζουν πόσο τραγικό είναι να οικοδομείται η χώρα χωρίς κανένα σχέδιο και χωρίς περιβαλλοντική και χωροταξική στρατηγική.\nΠαρόλα αυτά οι πολλοί έχουν αποδεχτεί αυτή τη χαοτική κατάσταση με τη διαρκή υποβάθμιση του περιβάλλοντος και τη σπατάλη οικονομικών και φυσικών πόρων.\nΌλοι οι λογικά σκεπτόμενοι άνθρωποι και οι ειδικοί χωροτάκτες αλλά και πρώην Υπουργοί ( Βάσω Παπανδρέου, Σουφλιάς και Μπιρμπίλη) έχουν δηλώσει ότι πρέπει να περιοριστεί ή να καταργηθεί η εκτός σχεδίου δόμηση. Γιατί δεν έγινε; Το θέμα ήταν και είναι το ξεπέρασμα του πολιτικού κόστους και η παγίδευση στο πελατειακό πολιτικό σύστημα. Δεν έγινε ούτε επιχειρήθηκε να γίνει η αναγκαία συνεννόηση και συναίνεση ώστε το πολιτικό κόστος να μοιραστεί και έτσι να ξεπεραστεί, το ίδιο φαινόμενο που παρατηρούμε και σε άλλους τομείς της πολιτικής όπως τη δημόσια διοίκηση, την παιδεία, την υγεία, το ασφαλιστικό σύστημα και την οικονομία.\nΣυμπέρασμα δεν μπορούμε να συνεχίσουμε να καταστρέφουμε τη χώρα μας,\nπρέπει να αλλάξουμε αυτό τον τρόπο της άναρχης δόμησης αντιμετωπίζοντας τις οποιεσδήποτε κοινωνικές και οικονομικές συνέπειες.\nΕίναι γνωστά τα προβλήματα που έχουν δημιουργηθεί όταν πολίτες αγοράζοντας σε αναγνωρισμένη δημοτική η επαρχιακή ή εθνική οδό γη, γνώριζαν ότι αγοράζουν οικόπεδο και όχι καλλιεργήσιμη γη, έτσι έχουν σχηματίσει την αντίληψη ότι το αγροτεμάχιο έχει μεγάλη αξία ως οικόπεδο, το ίδιο και όσοι κατέχουν από κληρονομία τέτοιες εκτάσεις. Αυτή είναι η παγίδα που βασίζεται στην ατολμία των κυβερνήσεων να ενημερώσουν τους πολίτες ότι αυτό δεν είναι ασφαλές και ότι αγοράζουν χωράφι.\nΜερικοί σύλλογοι επαγγελματιών και μηχανικών και κυρίως άνθρωποι που ασχολούνται με τις πωλήσεις ακινήτων σε όλη τη χώρα αντιδρούν στο να μπει μία τάξη στην εκτός σχεδίου δόμηση. Δεν μπορούν να δουν το γενικό όφελος της χώρας, βλέπουν μόνο το ευκαιριακό ατομικό τους συμφέρον.


Αυτό το γεύμα είναι ευχάριστο, παιχνιδιάρικο, λίγο βρώμικο, και νόστιμο νόστιμο. Πως και έτσι? Ρυθμίστε αυτό το δοχείο με αρωματικά, ελαφρώς πικάντικα μύδια στο μέσον του τραπέζι και παρακολουθήστε τους επισκέπτες να βουτήξουν με το να εγκαταλείψουν, να χυθούν από τα κοχύλια και να αγωνιστούν για την τελευταία κουταλιά της πλούσιας, πικάντικης σάλτσας!\nβραδινόχωρίς γαλακτοκομικάκύριο πιάτοχωρίς γλουτένηΤαϊλάνδηγάλα καρύδαςασιάτηςθαλασσινάανακατεύουμε-τηγανίζουμεοστρακόδερμομύδιακάρι\nΕξυπηρετεί 4 One Serving: 1/2 lb mussels + 1/4 of broth\n2 lbs μύδια, πλυμένα σε κρύο νερό και απολιθωμένα\n1 (13,5-oz) μπορεί να καρύδας γάλα\n1 Tbsp κοκκοποιημένο γλυκαντικό με βάση καφέ ερυθριτόλη (όπως Swerve)\n1 Tbsp σάλτσα ψαριού\n1 tsp ζεστ συν 1 χυμό φλιτζάνι από 1 ασβέστη\n1 Serrano τσίλι, κομμένο σε φέτες\n8 ψιλοκομμένα, ψιλοκομμένα\nΑπορρίψτε τα μύδια με ραγισμένα κελύφη. Γεμίστε ένα μπολ με κρύο νερό, στροβιλίστε σε 1 κουταλιά αλάτι και προσθέστε τα μύδια. Αφήνω στην άκρη.\nΣε μια μεγάλη κατσαρόλα σε μέτρια φωτιά, ζεστάνετε το λάδι καρύδας μέχρι να γκρεμίσει. Προσθέστε το εσπεριδοειδές και το αλάτι του 1/8 κουταλάκι του γλυκού. Μαγειρέψτε, ανακατεύοντας συχνά, μέχρι που τα ασκαλώνια είναι απλά μαλακτικά και αρωματικά, 2-3 λεπτά. Προσθέστε την πάστα κάρυ και μαγειρέψτε, αποξεσάζοντας την πάστα γύρω από τον πυθμένα της κατσαρόλας μέχρι να γίνει αρωματική, 2 λεπτά.\nΓυρίστε τη θερμότητα σε μέτρια υψηλή, προσθέστε το γάλα καρύδας, γλυκαντικό και σάλτσα ψαριού. Μαγειρέψτε μέχρι να σιγοβράζετε, 2 έως 3 λεπτά.\nΑφαιρέστε τα μύδια από το νερό, στη συνέχεια προσθέστε τα στο δοχείο και μαγειρέψτε, ανακινώντας συχνά το δοχείο και ανακατεύοντας κάθε 1 λεπτό ή έτσι. Μόλις ανοίξουν τα περισσότερα μύδια (περίπου 4 λεπτά), ανακατέψτε το ασβέστη και το χυμό, το τσίλι και το μισό κοράνιο. Απορρίψτε τυχόν μη ανοιγμένα μύδια.\nΠασπαλίστε το υπόλοιπο κοραλτάνο στην κορυφή και σερβίρετε αμέσως.\nΜία απάντηση στο “Mussels with Keto Thai Curry Broth”\nΟ/Η Andrew B λέει:


Εξαγωγή γνώσης – ΔΑΠ-ΝΔΦΚ Πολιτικής Επιστήμης\nΕξαγωγή γνώσης στο εξωτερικό\nΣτην Ελλάδα υπάρχει πληθώρα παραρτημάτων ξένων πανεπιστημίων στα οποία μπορεί οποιοσδήποτε να φοιτήσει.\nΤο αντίθετο όμως δυστυχώς δεν συμβαίνει. Κανένα ελληνικό ακαδημαϊκό ίδρυμα δεν διαθέτει παραρτήματα στο εξωτερικό σε μια προσπάθεια εξαγωγής της ελληνικής γνώσης σε αντικείμενα για τα οποία η χώρα μας διαθέτει μακρά παράδοση.\nΔυστυχώς όμως αντίθετα με τη διεθνή πρακτική, η Ελλάδα δεν έχει αναπτύξει την εξωστρέφεια των ακαδημαϊκώντης ιδρυμάτων. Ο πιο άμεσοςτρόπος είναι η διεθνοποίηση των ελληνικών πανεπιστημίων με σκοπό την ίδρυση παραρτημάτων στο εξωτερικό. Μόλις το 2008 προβλέπεται η ίδρυση μόνο Προγραμμάτων Μεταπτυχιακών Σπουδών από ΑΕΙ της χώρας μας στο εξωτερικό σύμφωνα μετο άρθρο I Οτου Νόμου 3685/08.\nΗ ίδρυση παραρτημάτων δεν προβλέπεται από το εσωτερικό δίκαιο και μόνο μία αναφορά γίνεται στο νόμο 2413\_Ι 996, ο οποίος ρυθμίζει μόνο την εκπαίδευση της ελληνικής γλώσσας και την διαπολιτισμική εκπαίδευση. Στο άρθρο 2 (ειδ. παρ. ε’) του νόμου αυτού προβλέπεται η δημιουργία τμημάτων ελληνικών σπουδών στην τριτοβάθμια εκπαίδευση άλλων χωρών.\nΑυτό όμως αφορά μόνο στην ενίσχυση της ελληνικής γλώσσας και όχι γενικά στη διεθνοποίηση της ελληνικήςτριτοβάθμιας εκπαίδευσης. Η διεθνοποίηση λοιπόν των εγχώριων πανεπιστημίων στο έντονο σήμερα διεθνές περιβάλλον είναι επιτακτική ανάγκη και μόνο έτσι η Ελλάδα θα καταστεί από χώρα εξαγωγής φοιτητών σε χώρα εισαγωγής και θα αναλάβει τον πρωταγωνιστικό ρόλο που της αρμόζει στο χώρο της ευρωπαϊκής-και όχι μόνο- παιδείας με σύγχρονο και παραγωγικό εκπαιδευτικό σύστημα που δεν περιορίζεται στα στενά σύνορα της ελληνικής επικράτειας.\nΣημαντική παράμετρος που θα πρέπει να λάβουμε υπόψη μας είναι η γεωγραφική τοποθέτηση της χώρας μας. Σήμερα η Τουρκία έχει αναπτύξει ιδιαίτερα το χώρο της ανώτατης εκπαίδευσης με ιδρύματα που αξιολογούνται υψηλά διεθνώς και προσελκύοντας φοιτητές από τα Βαλκάνια και τον Αραβικό κόσμο. Αντίστοιχο προσανατολισμό οφείλει να έχει και η χώρα μας η οποία διαθέτει εξίσου σημαντικά γεωγραφικά πλεονεκτήματα.\n© Προώθηση διεθνών συνεργασιών με υψηλού επιπέδου ιδρύματα του εξωτερικού στη διαμόρφωση και λειτουργία προγραμμάτων σπουδών στις εγκαταστάσεις τους.\n© Παγκόσμια προώθηση των ελληνικών σπουδών μέσω ενός νέου τύπου ευέλικτου ακαδημαϊκού ιδρύματος αξιοποιώντας το διαδίκτυο, την εξ αποστάσεως εκπαίδευση και τα δεκάδες πανεπιστημιακά τμήματα του εξωτερικού που ειδικεύονται στοντομέα αυτό. Οι κλασικές ελληνικές σπουδές (φιλοσοφία, ελληνική γλώσσα, αρχαιολογία κ.λπ.) είναι σίγουρα ο πιο σημαντικός και αναγνωρίσιμος πόρος γνώσης που διαθέτουμε στην Ελλάδα με μεγάλη παγκόσμια ζήτηση.\n«η Τουρκία έχει εξελιχθεί σε εκπαιδευτικό κόμβο της περιοχής.\nΓιατί όχι και η Ελλάδα;»\n© Δημιουργία παραρτημάτων ελληνικών πανεπιστημίωνή υψηλού επιπέδου στην ευρύτερη βαλκανική περιοχή αλλά και σε χώρες με υψηλές μελλοντικές προοπτικές (π.χ. Κίνα, Ινδία).


H διακόσμηση του παιδικού δωματίου αποτελεί πάντα μια ξεχωριστή πρόκληση για τους περισσότερους γονείς που συνήθως δίνουν τον καλύτερο εαυτό τους σε αυτό τον ... υψηλό στόχο. Η πρόκληση γίνεται ακόμα μεγαλύτερη όταν πρόκειται για την διακόσμηση ενός κοινού δωματίου για δύο παιδιά. Εκεί τα πράγματα...\nΠΡΟΤΑΣΕΙΣ ΓΙΑ ΑΓΧΟΛΥΤΙΚΗ ΔΙΑΚΟΣΜΗΣΗ\nΤο στρες κυριαρχεί στη ζωή όλων μας, όσο κι αν θέλουμε να το αποβάλλουμε. Παρακάτω θα βρείτε μερικές συμβουλές για να μετατρέψετε τον προσωπικό σας χώρο σε μια μικρή όαση. Αγχολυτικά χρώματα Ως γνωστόν τα χρώματα επιδρούν στην ψυχολογία των ατόμων, είτε με θετικό είτε με αρνητικό τρόπο. Υπάρχουν...\nΗ ασπρόμαυρη διακόσμηση συνιστά μια στυλάτη και διαχρονική πρόταση διακόσμησης. Η συνύπαρξη του λευκού και του μαύρου στο χώρο φτάνουν την αντίθεση σε τέτοια επίπεδα, όπου δημιουργείται η τέλεια ισορροπία. Το λευκό χρώμα από μόνο του αποτελεί την τέλεια βάση για να δημιουργήσεις διακοσμητικά. Τα...\nH επιλογή ενός ασφαλούς δαπέδου για το παιδικό δωμάτιο ή το χώρο όπου παίζει και απασχολείται το παιδί προβληματίζει σοβαρά τους περισσότερους γονείς νηπίων, ιδιαίτερα εκείνους που έχουν παιδάκια στην ηλικά 1- 3 έτων που είτε μπουσουλάνε, είτε κάνουν τα πρώτα τους, ασταθή, βηματάκια. Τα πεσίματα...\nΠΡΩΤΟΤΥΠΕΣ ΠΡΟΤΑΣΕΙΣ ΔΙΑΚΟΣΜΗΣΗΣ ΜΕ WASHI TAPES\nΤα WASHI TAPES συνιστούν τη νέα τάση στην χειροποίητη διακόσμηση! Η γιαπωνέζικη τρέλα που έγινε μόδα σε όλο τον κόσμο, παρασκευάζεται από τις ίνες του δέντρου gambi ενώ η λέξη Washi προέρχεται από το Wa (Ιάπωνες) και το Shi (χαρτί). Το WT είναι στην ουσία, χάρτινη αυτοκόλλητη...\nΑν ψάχνετε για ιδέες για να διακοσμήσετε το κενό πάνω από τα κεφαλάρια στο κρεβάτι των παιδικών υπνοδωματίων, τότε είστε στο σωστό μέρος. Ρίξτε μια ματιά σε αυτές τις πρωτότυπες ιδέες: ΜΕΓΑΛΗ ΠΟΙΚΙΛΙΑ ΣΕ ΤΑΠΕΤΣΑΡΙΕΣ, ΦΩΤΟΤΑΠΕΤΣΑΡΙΕΣ , ΑΥΤΟΚΟΛΛΗΤΑ ΤΟΙΧΟΥ ΚΑΙ...\nΜΙΑ ΠΡΩΤΟΤΥΠΗ ΙΔΕΑ ΔΙΑΚΟΣΜΗΣΗΣ ΜΕ ΦΩΤΟΤΑΠΕΤΣΑΡΙΕΣ ΑΠΟ ΦΩΤΟΓΡΑΦΙΕΣ ΣΑΣ ΣΕ ΚΑΡΕ ΦΙΛΜ\nΟι ευτυχισμένες μας στιγμές με αγαπημένα πρόσωπα μένουν πάντα χαραγμένες στη μνήμη μας, ωστόσο οι φωτογραφίες μας βοηθούν να τις ξαναζήσουμε και να τις κρατήσουμε για πάντα ζωντανές στη μνήμη μας. Μια πρωτότυπη ιδέα διακόσμησης είναι να δημιουργήσετε καρέ με τις αγαπημένες σας φωτογραφίες και να τα...\nΨάχνετε για νέες φρέσκιες ιδέες σχεδιασμού για κομψές έφηβες; Σε αυτό το post θα προσπαθήσουμε να σας δώσουμε μερικές. Για σήμερα έχουμε συγκεντρώσει μια σειρά από φωτογραφίες που αντιπροσωπεύουν δωμάτια νεαρών κοριτσιών. Προσπαθήσαμε να κάνουμε μια ποικιλία επιλογών:...\nΔΙΑΚΟΣΜΗΣΤΕ ΤΟΥΣ ΤΟΙΧΟΥΣ ΤΟΥ ΣΠΙΤΙΟΥ ΣΑΣ ΜΕ ΑΥΤΟΚΟΛΛΗΤΟ ΛΕΥΚΟΥ ΠΙΝΑΚΑ\nΗ οικογένεια χρειάζεται ένα καλύτερο τρόπο για να συγκεντρωθεί εκτός από να βρεθεί μπροστά από μια τηλεόραση. Το Αυτοκόλλητο Λευκού Πίνακα μπορεί να μετατρέψει σχεδόν κάθε επιφάνεια σε μιας υψηλής απόδοσης επιφάνεια μαρκαδόρου, δίνοντας έτσι την οικογένειά σας ένα μέρος αλληλεπιδρασης,...\nΗ εισαγωγική εταιρεία Plastelhome.gr στο κέντρο της Αθήνας είναι σε θέση να σας προσφέρει τις καλύτερες τιμές της αγοράς στα ακόλουθα είδη...\nΕίδη: 41 - 50 από 533


Μια έκπληξη για τους επισκέπτες του Μουσείου Ούζου -\nΜια έκπληξη για τους επισκέπτες του Μουσείου Ούζου\nΤο Ούζο Πλωμαρίου είναι το απόσταγμα που από το 1894 ενώνει τις παρέες και περικλείει στη γεύση του την ελληνική κουλτούρα. Γλυκόπιοτο και σπιρτόζικο, αρωματικό και φίνο, δροσερό και παρεΐστικο. Πρόκειται για ένα παραδοσιακό απόσταγμα από 100% διπλή απόσταξη, που όταν το γευόμαστε είναι σαν να έχουμε την Ελλάδα στο ποτήρι μας: Γλυκάνισος και θαλασσινή αύρα, παρέα, χαμόγελα και τσουγκρίσματα στον αέρα, ξανθός ήλιος και τραπεζάκια δίπλα στο κύμα.\nΣτο παραδοσιακό αποστακτήριο, ακολουθείται πιστά η συνταγή, όπως ακριβώς την εμπνεύστηκε ο ιδρυτής Ισίδωρος Αρβανίτης 127 χρόνια πριν, με έμφαση στους εξαιρετικούς καρπούς και βότανα και τον ίδιο παραδοσιακό τρόπο απόσταξης σε 18 μικρούς, χειροποίητους, χάλκινους άμβυκες, οι οποίοι κατασκευάζονται μέχρι και σήμερα με την ίδια παραδοσιακή τέχνη, όπως παλιά.\nΟι επισκέπτες του Μουσείου «Ο Κόσμος του Ούζου», έχουν τη δυνατότητα να βιώσουν «ψηφιακά» ένα ταξίδι στην παράδοση, με συνοδοιπόρο αντικείμενα που χρησιμοποιούνταν παλαιότερα κατά τη διάρκεια της απόσταξης όπως παλιοί άμβυκες, δοχεία συλλογής αποστάγματος, ταπωτικά και μηχανήματα επικόλλησης. Επίσης, μπορούν να παρακολουθήσουν όλη την παραγωγική διαδικασία από τον χώρο της απόσταξης μέχρι και την εμφιάλωσή του. Θα γνωρίσουν από κοντά τα συστατικά, τα βότανα και τους καρπούς όπως τον γλυκάνισο, θα γευτούν το εκλεκτό, από 100% διπλή απόσταξη Ούζο Πλωμαρίου και θα μάθουν τον ιδανικό τρόπο σερβιρίσματος. Επιπλέον, θα γνωρίσουν την ιστορία του Ούζου και θα ακολουθήσουν βήμα-βήμα τα χνάρια του Ισίδωρου Αρβανίτη στην προσπάθειά του να δημιουργήσει την τέλεια ισορροπία που αναζητούσε.\nΑυθεντικότητα, παράδοση και ελληνική κληρονομιά, αυτές είναι οι τρεις αξίες που πρεσβεύει το Ούζο Πλωμαρίου και φέρει σε κάθε άνοιγμα της φιάλης, σε κάθε του γουλιά από το 1894! Έτσι λοιπόν και η συλλεκτική φιάλη φέρνει το παρελθόν στο σήμερα. Υιοθετεί στοιχεία της πλούσιας πολιτιστικής μας κληρονομιάς και συγκεκριμένα, στοιχεία από τις λεπτομέρειες των εξαιρετικών κεντημάτων των ελληνικών παραδοσιακών φορεσιών.\nΕπισκεφτείτε το Μουσείο Ούζου «Ο Κόσμος του Ούζου», στο Πλωμάρι, στα νότια της Λέσβου και αναζητήστε τη συλλεκτική φιάλη του Ούζου Πλωμαρίου. Μια ξεχωριστή εμπειρία σας περιμένει, ζήστε τη!\nΞεναγήσεις έως 8 άτομα, έναρξη ξενάγησης κάθε ώρα με ελεύθερη είσοδο.\nwww.theworldofouzo.gr, www.ouzoplomari.gr/el/plomari, www.facebook.com/ouzoplomari www.instagram.com/ouzoplomari.gr\nΠροηγούμενο άρθροBEACH VOLLEY: To σήκωσαν Ράμος-Χατζή στα Τσαμάκια!\nΕπόμενο άρθροΕΚΤΑΚΤΟ: Τροχαίο στον Πύργο της Μυτιλήνης


Το πλάνο του Μπεργκ στο Καζακστάν και αυτοί που... | Reporter Cyprus | Ποδόσφαιρο Κύπρος\nΝα μπει με το δεξί στην πρεμιέρα των ομίλων του Conference League, θα επιδιώξει η Ομόνοια στο Καζακστάν κόντρα στην Καϊράτ. Ο Νορβηγός τεχνικός στο σημερινό παιχνίδι θα στερηθεί τις υπηρεσίες του Μάρκο Τσέποβιτς, ο οποίος δεν ταξίδεψε μαζί με την υπόλοιπη αποστολή.\nΟ Χένινγκ Μπεργκ δεν θα ήθελε ο Σέρβος φορ να επιβαρυνθεί από το δύσκολο παιχνίδι και έτσι αναμένεται ότι θα βρίσκεται στη διάθεση του στον αγώνα με την Πάφο. Πέραν από τον Τσέποβιτς, εκτός θα είναι και οι τραυματίες Κούσουλος, Μποτεάκ και Μιξ, ενώ εκτός αποστολής είναι και ο Παναγή.\nΌσον αφορά το πλάνο του Νορβηγού κόουτς, ο Φαμπιάνο θα βρίσκεται κάτω από τα δοκάρια. Από εκεί και πέρα, στα δύο άκρα της άμυνας ο Λέζιακς θα είναι από τα αριστερά, ενώ από τα δεξιά συγκεντρώνει αρκετές πιθανότητες το σενάριο να πάρει ανάσες ο Σεχού και τη θέση του να πάρει ο Ψάλτης.\nΕπιπλέον, στο κέντρο της άμυνας φανέλα βασικού δίπλα στον Λανγκ, διεκδικούν οι Παναγιώτου και Γιούστε, ώστε ο Χούμποτσαν ο οποίος έδειξε σημάδια κόπωσης στον αγώνα με την ΑΕΚ, να μείνει στον πάγκο.\nΣτη μεσαία γραμμή, οι Γκόμεθ και Μπασιρού θα είναι βασικοί, ενώ ο Παπουλής, εκτός απρόοπτου, θα αγωνιστεί πιο μπροστά τους. Στα φτερά της επίθεσης αναμένεται να είναι οι Λοΐζου και Τζιωνής, ενώ δεν αποκλείεται ένας εκ των δύο να μείνει στον πάγκο και να πάρει φανέλα βασικού ο Ζαχαρίου.\nΣτην κορυφή της επίθεσης αναμένεται να βρεθεί ο Κακουλής, οποίος έχει ξεκάθαρο προβάδισμα έναντι του Ντούρις.


Άτιμη τεχνολογία… -\nΑρχική ΤΟΞΙΚΑ Άτιμη τεχνολογία…\n*** Δημήτρη απ’ την Σκαμνιά, μετά τον χαμό σου, εμφανίστηκαν στο προσκήνιο (διαδίκτυο – ηλεκτρονικές εφημερίδες – γραπτό τύπο – κανάλια), πολλοί «ανθρωποφάγοι», κάποια κόμματα, συλλογικότητες, κυρίως για την προβολή τους, οι οποίοι έλειπαν παντελώς όταν εσύ τράβαγες τον δικό σου ανήφορο. Το ίδιο και με την Καρολάιν των Γλυκών Νερών. Ανθρωποφάγοι – δημοσιογράφοι δικαστές – σχολιαστές του βούρκου, γεμίσαν τα τηλεοπτικά παράθυρα από εμετική ποινικολάγνα ανάλυση. ΕΛΕΟΣ βρε. Κρυφτείτε επιτέλους. Ξευτίλες κουτσομπόληδες – ματάκηδες της κλειδαρότρυπας – κατάπτυστοι λεκέδες – φερέφωνα της χαμερπούς πληροφόρησης. Εσείς τους ξανασκοτώσατε!!!!!!!\n*** Για τις ευθύνες των οικογενειών του ζεύγους, δεν άκουσα καμία προσέγγιση! Για την διαμόρφωση των χαρακτήρων τους, και το πόσο ρόλο παίζει μια ΣΩΣΤΗ ΚΑΙ ΑΡΤΙΜΕΛΗΣ ΟΙΚΟΓΕΝΕΙΑ στην ανατροφή των παιδιών, ειδικά στις μέρες μας, δεν άκουσα κανέναν ψυχολόγο – ψυχοθεραπευτή – ψυχαναλυτή – ψυχοστραμπουλιξιολόγο σκέψης – ερευνητή ηφαιστιοψυχοδονήσεων -ψυχοεμβολιστιολόγο συναισθηματικών διαταράξεων – ονειροξιολόγο για ψυχοταλαντώσεις διαταράξεων – δεν άκουσα επίσης κανέναν ψυχαρμενιστή συναισθημάτων εγκλωβισμένης προσωπικότητας ή σύμβουλο ψυχοδιαταραχοποιούς απόκλισης συνείδησης ή ψυχοερευνητή παρενοχλημένου υποσυνειδήτου, να βλέπει το θέμα από αυτή την σοβαρή οπτική γωνία. Γιατί;\n*** Φιλαράκι μην κοιτάς τον ουρανό, απ’ την τηλεόραση σε ψεκάζουνε.\n*** Με τον σταυρό στο χέρι, μόνο οι παπάδες έκαναν λεφτά! Μην το ξεχνάς ποτέ.\n*** Ήθελα να κάνω δώρο σε μια φίλη, ένα ρολόι που μετρά σφυγμούς καρδιάς, έχει και βηματομετρητή (για την προπόνηση), αλλά το σκέφτηκα καλύτερα και της πήρα μια γλάστρα με λουλούδι… Καλά δεν έκανα; Πού ξέρεις στο μέλλον……;\n*** Ντουμπεκί ψιλοκομμένο για το πάρτι προχθές στην πλατεία Σαπφούς. Είδα εγώ να χορεύουν αντάμα ο Νικ και η Τζούλια, ο Μάικλ με την Τζόις, η Αστυνομία με τον κορονοϊό (ωραίο ζευγάρι), και η Άλεξ με τον Τζίμη. Όλα καλά. Δυο μέτρα και δυό σταθμά. Σας μάθαμε πια, για αυτό σας… γράφουμε!!!!\n*** Ξευτίλα: Ίσα κι όμοια η γυναίκα και ο σκύλος! Ή καθαρίσεις την μία ή τον άλλο, έχεις διαπράξει κακούργημα λέει. Θα τρελαθούμε; Όλα τα ισοπεδώσαμε; Έχασε την αξία του ο σκύλος, πάει τέλειωσε…\n*** Πες μου κάτι μέσα από την καρδιά σου… – Μιτροειδής βαλβίδα!!!!!!!!!!!\n*** Σωστή η απορία του κ….τούκλη: Γιατί πήγες με άλλον; Φοβήθηκες μήπως και με ενοχλήσεις;\n*** Μην ψάχνεις κάποιον να σου γεμίσει τα κενά, συνήθως καταλήγεις σε στόκο.\n*** Ρε Μπάμπη Αναγνωστόπουλε πάλι καλά που δεν την έβρασες να την φας και να δώσεις τα κόκαλά της να τα φάει ο σκύλος της. Θα το ευχαριστιόσουν καλύτερα… νομίζω. Ο Ευαγγελάτος τι λέει;\n*** Ελλάδα η πλουσιότερη (ανάλογα με τον πληθυσμό) χώρα, στον… κόσμο της!!!\n*** Τα περάσατε καλά το τριήμερο έμαθα ε; Πότε είναι το επόμενο; Φιλιά.


GREECE TODAY (EX SAVE ILEIA): ΦΩΤΙΑ ΣΤΗ ΒΑΡΥΜΠΟΜΠΗ & ΑΝΑΓΚΗ ΓΙΑ ΑΝΑΔΑΣΩΣΗ\nΦΩΤΙΑ ΣΤΗ ΒΑΡΥΜΠΟΜΠΗ & ΑΝΑΓΚΗ ΓΙΑ ΑΝΑΔΑΣΩΣΗ\nΟ τόπος εργασίας μου για 10 χρόνια περίπου.\nΜια περιοχή καταπράσινη, πανέμορφη..΄.\nΕπρεπε να επεκταθεί όμως από ό,τι φαίνεται\nΗ καρδιά μου έχει ραγίσει, όπως ράγισε πέρυσι με τις φωτιές στην Ηλεία...\nΟμως αυτή τη φορά προτείνω να μην αφήσουμε τη κατάσταση ανεξέλεγκτη.\nΠροτείνω να οργανωθούμε και να ξεκινήσουμε ως εθελοντές ΑΝΑΔΑΣΩΣΕΙΣ στις καμμένες περιοχές (αυτό γίνεται απο φθινόπωρο,οπότε υπάρχει αρκετός καιρός να οργανώσουμε μερικές δράσεις)\nΕίμαστε 5.000.000 άνθρωποι στην Αθήνα. Από 1 δέντρο να φυτέψει ο καθένας θα μπορέσουμε να σώσουμε κάτι από τη ΒΑΡΥΜΠΟΜΠΗ, τον ΥΜΗΤΟ και τόσες άλλες περιοχές της Αττικής που επλήγησαν.\nΜη σας πουν ότι η φύση θα αναγεννηθεί μόνη της . Εχετε περάσει το ΔΙΟΝΥΣΟ΄που έχει καεί πάνω από 4 χρόνια? Δεν έχει φυτρώσει ούτε ένας θάμνος. Η αναγέννηση προυποθέτει να υπάρχει δασικό υλικό. Οταν δεν έχει μείνει ούτε ένα κλαράκι που θα βρει η φύση το υλικό για να ξαναγεννηθεί????\nΑς οργανωθούμε και ας βοηθήσουμε και εμείς τη φύση!!!!\nLabels: ΦΩΤΙΕΣ ΣΤΗΝ ΑΤΤΙΚΗ


Ο Κώστας Βουτσάς έκατσε στην καρέκλα του Dot κι έκανε flash back στην καριέρα του, ενώ θυμήθηκε και τις θρυλικές ατάκες του από τον ελληνικό κινηματογράφο. Αποκάλυψε, μάλιστα, κι ένα περιστατικό από μια ταινία, όπου έπρεπε να πέσει και να μείνει στη θάλασσα. Επειδή ήταν χειμώνας τότε, είχε πιει 15 ουίσκι για να είναι ζεστός, ωστόσο, άρχισε να ζαλίζεται από το πολύ αλκοόλ.\n«Θυμάμαι μια φορά σε μια ταινία που γυρίζαμε σε μια παραλία. Και η σκηνή που ήμουν στη θάλασσα δεν ήταν σωστή, ήταν λάθος. Ήταν χειμώνας και μου λένε ότι πρέπει να την ξανακάνουμε. Πήγα, ξεντύθηκα, έπεσα στη θάλασσα, αλλά τους έλεγα “ρε παιδιά, ζαλίζομαι, πολύ ζαλίζομαι”. Και μου λένε “ρε μαλ…α έχεις πιει 15 ουίσκι γι’ αυτό ζαλίζεσαι”. Και κάναμε τη σκηνή πάλι», είπε ο Κώστας Βουτσάς.


Ο Έλληνας μετανάστης που είπε όχι σε 10.000.000 δολάρια! | Pontos News\n28 Νοέμβριος 2013, 11:33 - Τελευταία Ενημέρωση: 5 Σεπτέμβριος 2014, 19:49\nΟ ουρανοξύστης πέρασε σε άλλη εταιρεία, στον όμιλο Μοΐνιαν, και το 2007 εγκαινιάστηκε το Ατελιέ, όπως ονομάστηκε, με 47 ορόφους. Σύμφωνα με το dete.gr, ο Γκριτσίπης ζει ακόμα ακριβώς δίπλα, σε ένα διαμέρισμα δύο υπνοδωματίων, στο κτίριο που αγόρασε αντί 150.000 δολαρίων το 1980 και από το οποίο τώρα κερδίζει 3.000 δολάρια τον μήνα από ενοίκια. Ο έλληνας μετανάστης ισχυρίζεται ότι έχει συνεχώς προσφορές, που φθάνουν έως και τα 15 εκατομμύρια δολάρια. «Ακόμα και αν μου δώσουν ένα δισεκατομμύριο δεν το πουλάω», διευκρινίζει.


Gant Polo Μπλούζα Interlock Μελανζέ Μαρινιέρα 235501 Πράσινο\nΑρχική › Polo Μπλούζες › Gant › Gant Polo Μπλούζα Interlock Μελανζέ Μαρινιέρα Κανονική Γραμμή 235501 Πράσινο\nGant Polo Μπλούζα Interlock Μελανζέ Μαρινιέρα Κανονική Γραμμή 235501 ΠράσινοSKU: n/a\nΑνδρική polo μπλούζα μαρινιέρα, σε πράσινο χρώμα, από την δημιουργική ομάδα του οίκου Gant. Είναι διακοσμημένη με κομψές δίχρωμες λεπτομέρειες στην εσωτερική πλευρά του γιακά και της πατιλέτας που συνδυάζονται με το ριγέ, επαναλαμβανόμενο μοτίβο του υφάσματος. Το διάσημο λογότυπο του οίκου Gant, βρίσκεται κεντημένο στο στήθος. Από 100% βαμβακερό, interlock ύφασμα, σε κανονική γραμμή που αγκαλιάζει και αναδεικνύει το σώμα.\nΘα βρείτε περισσότερες λεπτομέρειες ΕΔΩ. Email σε Φίλο για τα Gant Polo Μπλούζα Interlock Μελανζέ Μαρινιέρα Κανονική Γραμμή 235501 ΠράσινοΡωτήστε μας για Gant Polo Μπλούζα Interlock Μελανζέ Μαρινιέρα Κανονική Γραμμή 235501 ΠράσινοΠροσθήκη Gant Polo Μπλούζα Interlock Μελανζέ Μαρινιέρα Κανονική Γραμμή 235501 Πράσινο στην wishlist


Υποψήφια με την παράταξη «Χαϊδάρι Ξανά» η Βίκυ Μπενέα – Δικαιοσύνη Εντυπος και Ηλεκτρονικός Τύπος\nΥποψήφια με την παράταξη «Χαϊδάρι Ξανά» η Βίκυ Μπενέα\ndikaiosinisimera Posted On Ιανουάριος 5, 2019\nΆλλη μία υποψηφιότητα για την παράταξη «Χαϊδάρι Ξανά», αυτή της Βίκυς Μπενέα, η οποία με ανακοίνωσή της στην προσωπική της σελίδα στο facebook δηλώνει την υποψηφιότητά της και την στήριξή της στο πρόσωπο του Βαγγέλη Ντηνιακού καθώς όπως η ίδια λέει πρόκειται για μία παράταξη που πάνω από όλα βάζει το συμφέρον της πόλης και αποτελεί τη φυσική συνέχεια των δημοτικών παρατάξεων που κατά κοινή ομολογία αναβάθμισαν το Χαϊδάρι καθιστώντας το πόλη-πρότυπο στη Δυτική Αθήνα.\nΒρισκόμαστε χρονικά στην ανατολή μιας νέας χρονιάς. Μιας χρονιάς σημαντικών εξελίξεων για την πόλη μας, την καθημερινότητα μας και την ποιότητα της ζωής μας, καθώς οι αυτοδιοικητικές εκλογές είναι προ των πυλών. Στις εξελίξεις αυτές έλαβα την απόφαση να μην σταθώ απλός παρατηρητής, αλλά, αντιθέτως, να συμμετάσχω ενεργά σε αυτές.\nΣτα λόγια έμεινε το γκρέμισμα των παράνομων κεραιών τηλεφωνίας από τον Γ. Καπλάνη\nΙούνιος 16, 2019, 4:16 μμ


Αεροπορικά από Ιωάννινα για Βρυξέλλες Διεθνές Αεροδρόμιο από 162 € | Skyscanner\nΑεροπορικά από Ιωάννινα για Βρυξέλλες Διεθνές Αεροδρόμιο\nΣτοιχεία πτήσης Ιωάννινα για Βρυξέλλες Διεθνές Αεροδρόμιο\nΠοια είναι η καλύτερη τιμή για μετ' επιστροφής πτήση από Ιωάννινα προς Βρυξέλλες Διεθνές Αεροδρόμιο;\nΗ καλύτερη τιμή που βρήκαμε στην Skyscanner για αεροπορικό εισιτήριο από Ιωάννινα προς Βρυξέλλες Διεθνές Αεροδρόμιο είναι 161 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠόσες αεροπορικές εταιρείες πραγματοποιούν απευθείας πτήσεις από Ιωάννινα προς Βρυξέλλες Διεθνές Αεροδρόμιο;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Ιωάννινα προς Βρυξέλλες Διεθνές Αεροδρόμιο.


WWF: Απολογισμός αντιπυρικής περιόδου & αυτοψία στην Εύβοια | Τέταρτο\nHome / ΕΠΙΛΕΓΩ / WWF: Απολογισμός αντιπυρικής περιόδου & αυτοψία στην Εύβοια\n1 Νοεμβρίου 2019, 04:59\nWWF: Απολογισμός αντιπυρικής περιόδου & αυτοψία στην Εύβοια\n– Μετακίνηση του ειδικού βάρους από την καταστολή στις πολιτικές και δράσεις πρόληψης, με ταυτόχρονο συντονισμό μεταξύ πρόληψης και καταστολής και βελτίωσης της αποτελεσματικότητας του συστήματος πολιτικής προστασίας.\n– Το 96% των πυρκαγιών στη Μεσόγειο προκαλούνται από ανθρωπογενή αίτια. Οι πυρκαγιές, πέραν από ένα οικολογικό, αποτελεί και κοινωνικό ζήτημα και πρέπει μέσα από στοχευμένες δράσεις ενημέρωσης και ευαισθητοποίησης να προετοιμαστούν επαρκώς οι πολίτες για την πρόληψη, αλλά την αντιμετώπιση των δασικών πυρκαγιών.\n– Προτεραιοποίηση των μέτρων πρόληψης και καταστολής σε τοπικό επίπεδο, βάσει του επαναπροσδιορισμού των περιοχών υψηλού κινδύνου. Οι επικίνδυνες περιοχές της χώρας για την εκδήλωση πυρκαγιών έχουν θεσμοθετηθεί το μακρινό 1980 και δεν έχει μεσολαβήσει καμία επικαιροποίηση!\n– Άμεση εφαρμογή της Υ.Α. ΥΠΕΝ/ΓΔΔΔΠ/61420/447 (ΦΕΚ Β΄2863, 5-7-2019), η οποία προβλέπει χρηματοδότηση 140 εκατ. ευρώ για 3 χρόνια για δράσεις πρόληψης δασικών πυρκαγιών και ενίσχυσης της δασικής υπηρεσίας. Παράλληλα, παραδειγματική στροφή στη μακροπρόθεσμη αειφορική δασική διαχείριση πολλαπλών σκοπών με την πρόληψη των δασικών πυρκαγιών να αποτελεί αναπόσπαστο μέρος της.\n– Να προχωρήσει χωρίς περαιτέρω καθυστερήσεις η αξιοποίηση των πόρων που προβλέπονται για θέματα πρόληψης δασικών πυρκαγιών στο υπομέτρο 4.3 και το μέτρο 8 του Προγράμματος Αγροτικής Ανάπτυξης (ΠΑΑ) 2014-2020.


AmorAmor Βραχιόλι Δημοφιλείς\nAmorAmor(389) ChicaClothing(1) DoneDeals(3) EleftheriouOnline(16) e-oro(76) E-outfit(19) FactoryOutlet(128) Favela(6) Foreseto(1) FunkyBuddha(4) hotstyle(2) John-Andy(2) Kosmima24(19) LaRedoute(1) MissMad(1) Notos(1) Paraxenies(34) Plus4u(44) Snatch(3) Starbags(2) Telemarketing(2) Z-mall(1)\nΟι ΔΗΜΟΦΙΛΕΙΣ προσφορές και deals του AmorAmor για βραχιόλι συγκεντρωμένες σε μια σελίδα.\nΠροσφορές > Δημοφιλείς > Βραχιόλι > AmorAmor\nχωρίς φίλτρο καταστήματος AmorAmor (389) ChicaClothing (1) DoneDeals (3) EleftheriouOnline (16) e-oro (76) E-outfit (19) FactoryOutlet (128) Favela (6) Foreseto (1) FunkyBuddha (4) hotstyle (2) John-Andy (2) Kosmima24 (19) LaRedoute (1) MissMad (1) Notos (1) Paraxenies (34) Plus4u (44) Snatch (3) Starbags (2) Telemarketing (2) Z-mall (1)\nAmor Amor Βραχιόλι Από Ασήμι 925 Επιχρυσωμένο Με Σταυρό Και Ματάκι ΚΟ26659\nΈνα μοναδικό χειροποίητο βραχιόλι της εταιρείας AMOR AMOR από ασήμι 925 επιχρυσωμένο με ματάκι και σταυρό από σμάλτο και κούμπωμα ασφαλείας.\nAmor Amor Βραχιόλι Από Ασήμι 925 Επιπλατινωμένο Με Hello Kitty ΚΟ26653\nΈνα μοναδικό χειροποίητο παιδικό βραχιόλι της εταιρείας AMOR AMOR από ασήμι 925 επιπλατινωμένο με ματάκι και Hello Kitty από σμάλτο και κούμπωμα ασφαλείας.\nAmor Amor Βραχιόλι Από Ασήμι 925 Επιπλατινωμένο Με Σταυρό Και Ματάκι ΚΟ26654\nΈνα μοναδικό χειροποίητο παιδικό βραχιόλι της εταιρείας AMOR AMOR από ασήμι 925 επιπλατινωμένο με σταυρό και ματάκι από σμάλτο και κούμπωμα ασφαλείας.\nAmor Amor Βραχιόλι Από Ασήμι 925 Επιχρυσωμένο Mε Λιβελούλα ΚΟ26656\nΈνα μοναδικό χειροποίητο βραχιόλι της εταιρείας AMOR AMOR από ασήμι 925 επιχρυσωμένο με λιβελούλα και καρδιά από σμάλτο και κούμπωμα ασφαλείας.\nAmor Amor Βραχιόλι Από Ασήμι 925 Επιχρυσωμένο Με Πέταλο ΚΟ26658\nΈνα μοναδικό χειροποίητο βραχιόλι της εταιρείας AMOR AMOR από ασήμι 925 επιχρυσωμένο με πέταλο από σμλάλτο, σταυρό και κούμπωμα ασφαλείας.\nAmor Amor Βραχιόλι Ταυτοτητα Από Ασήμι 925 Επιπλατινωμένο Με Κορώνα KO20530\nΈνα μοναδικό χειροποίητο παιδικό βραχιόλι ταυτότητα της εταιρείας AMOR AMOR από ασήμι 925 επιπλατινωμένο και σμάλτο με κορώνα και κούμπωμα ασφαλείας.\nAmor Amor Βραχιόλι Από Ασήμι 925 Επιπλατινωμένο Με Σταυρό Και Ματάκι ΚΟ20664\nAmor Amor Βραχιόλι Ταυτότητα Από Ασήμι 925 Επιχρυσωμένο Με Ματάκι KO20522\nΈνα μοναδικό χειροποίητο παιδικό βραχιόλι της εταιρείας AMOR AMOR από ασήμι 925 επιχρυσωμένο και σμάλτο με ματάκι και κούμπωμα ασφαλείας.\nAmor Amor Βραχιόλι Ταυτότητα Από Ασήμι 925 Επιχρυσωμένο Με Κορώνα KO20524\nΈνα μοναδικό χειροποίητο παιδικό βραχιόλι ταυτότητα της εταιρείας AMOR AMOR από ασήμι 925 επιχρυσωμένο με κορώνα από σμάλτο και κούμπωμα ασφαλείας.\nAmor Amor Βραχιόλι Ταυτοτητα Από Ασήμι 925 Επιχρυσωμένο Με Ποδήλατο KO20533\nΈνα μοναδικό χειροποίητο παιδικό βραχιόλι ταυτότητα της εταιρείας AMOR AMOR από ασήμι 925 επιχρυσωμένο και σμάλτο με ποδηλατάκι, ματάκι και κούμπωμα ασφαλείας.\nAmor Amor Βραχιόλι Ταυτότητα Από Ασήμι 925 Επιπλατινωμένο Με Αεροπλανάκι KO20515\nΈνα μοναδικό χειροποίητο παιδικό βραχιόλι της εταιρείας AMOR AMOR από ασήμι 925 επιπλατινωμένο με αεροπλανάκι από σμάλτο και κούμπωμα ασφαλείας.\nAmor Amor Βραχιόλι Από Δέρμα Και Ανοξείδωτο Ατσάλι Ροζ Επιχρυσωμένο Με Άγκυρα TU27063\nAmor Amor Βραχιόλι Από Ασήμι 925 Επιπλατινωμένο Με Σταυρό Και Ματάκι ΚΟ20656\nAmor Amor Βραχιόλι Ταυτότητα Από Ασήμι 925 Επιπλατινωμένο Μinnie Mouse KO20513\nΈνα μοναδικό χειροποίητο παιδικό βραχιόλι της εταιρείας AMOR AMOR από ασήμι 925 επιπλατινωμένο και σμάλτο με τη Minnie Mouse, σταυρό, και κούμπωμα ασφαλείας.\nAmor Amor Βραχιόλι Από Ασήμι 925 Επιπλατινωμένο Με Κορώνα ΚΟ26655\nΈνα μοναδικό χειροποίητο παιδικό βραχιόλι της εταιρείας AMOR AMOR από ασήμι 925 επιπλατινωμένο με κορώνα από σμάλτο, ματάκι από φίλντισι και κούμπωμα ασφαλείας.\nAmor Amor Βραχιόλι Από Ασήμι 925 Επιχρυσωμένο Με Ματάκι ΚΟ26657\nΈνα μοναδικό χειροποίητο βραχιόλι της εταιρείας AMOR AMOR από ασήμι 925 επιχρυσωμένο με ματάκι και κορώνα από σμάλτο και κούμπωμα ασφαλείας.\nAmor Amor Βραχιόλι Ταυτοτητα Από Ασήμι 925 Επιπλατινωμένο Με Παπουτσάκι KO20526\nΈνα μοναδικό χειροποίητο παιδικό βραχιόλι ταυτότητα της εταιρείας AMOR AMOR από ασήμι 925 επιπλατινωμένο και σμάλτο με παπουτσάκι και κούμπωμα ασφαλείας.\nAmor Amor Βραχιόλι Από Δέρμα Και Ανοξείδωτο Ατσάλι Ροζ Επιχρυσωμένο Με Άγκυρα TU27065


Ένα ερέθισμα αρκεί για να αναρτήσεις ένα post. Και τούτες τις μέρες οι αφορμές είναι άπειρες. Ένα «σεξιστικό» για μερικούς, απλά σατυρικό για άλλους, σκίτσο ξεσήκωσε θύελα αντιδράσεων ένθεν κακείθεν. Χθες ήταν η επέτειος το Πολυτεχνείου. Η υπερβολή των social media, και των κομματικών επιτήδειων στρέβλωσης της ιστορικής μνήμης στο αποκορύφωμα. Σήμερα πήγαμε πιο πίσω στην «αποστασία», με αφορμή μια αποστροφή της συνέντευξης του Α. Τσίπρα. Η συνειρμική χρήση όρων θεωρώ ότι είναι επικίνδυνη, διότι ξεχνάμε τον ιστορικό χρόνο και τις πολιτκές/κοινωνικές διεργασίες του τότε, και μπαίνουμε σε μια πολιτική αντιπαράθεση – προπαγάνδα που συσκοτίζει τα γεγονότα και τις ολέθριες συνέπειες. Σκέφθηκα λοιπόν μια επιγραμματική αναφορά στην Αποστασία ή τα Ιουλιανά του 1965, και να «διηγηθώ» εκείνη την ταραγμένη περίοδο μέσα από τα σκίτσα γελοιογράφων της εποχής, κυρίως του Μητρόπουλου. «Με τον όρο Αποστασία ή Ιουλιανά αναφέρεται στη σύγχρονη ιστορία της Ελλάδας η περίοδος πολιτικής ανωμαλίας που ακολούθησε την αποπομπή της κυβέρνησης του Γεωργίου Παπανδρέου στις 15 Ιουλίου 1965 έως την επιβολή της δικτατορίας των συνταγματαρχών. Ο Γ. Παπανδρέου ήλθε σε ρήξη με τα ανάκτορα και αναγκάστηκε να παρατηθεί στις 15 Ιουλίου 1965. Ο τότε Βασιλιάς Κωνσταντίνος B΄ έδωσε εντολή σχηματισμού κυβέρνησης στον Γεώργιο Αθανασιάδη-Νόβα, ο οποίος υποστηρίχτηκε από μερικές δεκάδες περίπου αποστάτες βουλευτές της Ε.Κ. Η κυβέρνηση Αθανασιάδη-Νόβα δεν έλαβε ψήφο εμπιστοσύνης από τη Βουλή και αναγκάστηκε να παραιτηθεί. Τη νέα εντολή σχηματισμού κυβέρνησης έλαβε αυτή τη φορά ο Ηλίας Τσιριμώκος, ο οποίος απέτυχε επίσης. Τελευταίος στη σειρά που έλαβε εντολή υπήρξε ο Στέφανος Στεφανόπουλος ο οποίος πέτυχε να λάβει ψήφο εμπιστοσύνης. Η νέα κυβέρνηση όμως υπό τις πιέσεις του Γ. Παπανδρέου που εν τω μεταξύ είχε εγκαινιάσει τον δεύτερο «ανένδοτο αγώνα», αναγκάζεται να κηρύξει νέες εκλογές για τον Μάιο του 1967. Προλαβαίνει όμως η Απριλιανή δικτατορία του Παπαδόπουλου. Ο Γ. Παπανδρέου πεθαίνει τον Νοέμβριο του 1968 εφόσον έχει υποστεί ταλαιπωρίες από το καθεστώς των Συνταγματαρχών.»(http://el.wikipedia.org)\n18.7.65. Το όνομα του χορού μπόσα-νόβα είναι ένα από τα πολλά λογοπαίγνια με το όνομα του πρωθυπουργού Νόβα (ακούστηκε τότε επίσης το Νοβο-καΐνη, Καζα-νόβας, όπως και το τζεϊμσμποντικό Δρ. Νο-βας). Ο πρώτος αποστάτης πρωθυπουργός, ο Γεώργιος Αθανασιάδης-Νόβας (1893-1987), που ήταν Πρόεδρος της Βουλής πριν αποστατήσει, έμοιαζε ιδανικός για στόχος της σάτιρας: εκτός από το ότι είχε αστείο όνομα που προσφερόταν για ένα σωρό λογοπαίγνια, είχε και κάμποσες συνήθειες που προσφέρονταν για διακωμώδηση: ήταν ένας ηλικιωμένος αριστοκράτης της επαρχίας, υπερβολικά προσηλωμένος στους τύπους και στο τελετουργικό, μέλος της Ακαδημίας Αθηνών, φορούσε άσπρα κοστούμια και απαραιτήτως παπιγιόν, έγραφε ποιήματα. Όλα αυτά τα περιέλαβαν στο στόχαστρό τους ευθυμογράφοι, επιθεωρησιογράφοι και αυτοσχέδιοι λαϊκοί σατιριστές και τον έκαναν ρεζίλι τον φτωχό τον Νόβα. 6.\nΑριστερά σκίτσο που δημοσιεύθηκε στις 25 Ιουλίου. Νόβας, Μητσοτάκης και ΕΡΕ τρέμουν μπροστά στο μαύρισμα που τους περιμένει στις εκλογές (που ποτέ δεν έγιναν). Δεξιά, ένα σκιτσογραφικό δίδυμο από τις 26 Ιουλίου 1965. Είχαν δημοσιευτεί αποσπάσματα από τις επιστολές του Κωνσταντίνου προς τον Γ. Παπανδρέου’ και η κοινοβουλευτική ομάδα της ΕΚ ετοιμάζεται να σουτάρει τον Μητσοτάκη. 8.\n← The Golden Note-Book\tDouble Portrait (Chief Inspector Heinrich Benesch and His Son Otto) 1913 →


Η περιοχή του Υδροβιότοπου της Αλυκής Αιγίου είναι ένα τοπίο μεγάλης φυσικής σημασίας και θεσμοθετημένη προστατευόμενη περιοχή, μοναδικού φυσικού κάλλους και ενδιαφέροντος. Αποτελεί το τελευταίο φυσικό οικοσύστημα στην παραλιακή ζώνη της Αιγιάλειας και έναν απόλυτα προσβάσιμο τόπο εντός του αστικού ιστού της πόλης. Η ανάδειξη του είναι ζήτημα προτεραιότητας μιας και μπορεί να χρησιμοποιηθεί για εκπαιδευτικούς σκοπούς καθώς και την τουριστική προβολής της Αιγιάλειας αφού ενδείκνυται για ήπιες μορφές τουρισμού.\nΤο υλικό αποστέλλεται στο email: dhkepaigialeias@gmail.com με την ένδειξη: Project Αλυκή.\nΠληροφορίες στο τηλέφωνο: 2691022250.


[Review] LEGO Batman 2: DC Super Heroes | Ελληνική Κοινότητα Xbox\nby Γεράσιμος "rogerwat23GRE" | Ιούλ 30, 2012\nΣίγουρα όλοι έχουμε ακούσει κάποια στιγμή στην παιδική μας ηλικία τη φράση «Αμάν πια με αυτά τα τουβλάκια, τα έχεις παντού σκορπισμένα, μάζεψέ τα γρήγορα». Αυτή η φράση συνήθως ακουγόταν από τις μητέρες που είχαν βαρεθεί να βλέπουν παντού αυτά τα τουβλάκια. Και όταν λέμε τουβλάκια, εννοούμε τα γνωστά σε όλους LEGO. Ένα από τα σήματα κατατεθέν της παιδικής ηλικίας μέχρι και τη δεκαετία του ’90, η οποία άρχισε σιγά σιγά να σβήνει.\nΌχι για πολύ όμως, αφού η ψηφιακή εποχή κατέστησε δυνατό τη μεταφορά των LEGO μέσω των βιντεοπαιχνιδιών, στην οθόνη μας. Και από την πρώτη απόπειρα της Traveller’s Tales με τα LEGO, τα σχόλια ήταν ιδιαίτερα θετικά, και αυτό διότι το franchise δεν εκτιμήθηκε μόνο από τις νεαρές ηλικίες αλλά και από μεγαλύτερες. Έτσι, φτάνει στα χέρια μας το νέο δημιούργημά της, το LEGO Batman 2: DC Super Heroes, δίνοντας μάλιστα για πρώτη φορά και φωνή στους χαρακτήρες.\nΤο σενάριο του παιχνιδιού είναι λίγο πολύ γνωστό, όπως και σε κάθε super hero video game. Εδώ, ο Lex Luthor συνεργάζεται με τον Joker ώστε να καταστρέψουν την Gotham City και τον Batman, χρησιμοποιώντας μια καινούργια συσκευή την οποία κατασκεύασε ο Lex Luthor. Μαζί με αυτούς τους δύο criminal masterminds θα γνωρίσουμε και όλο σχεδόν το cast των villains από τις ιστορίες του Batman, όπως τους Penguin, Harley Quinn, Two Face και Sinestro. Εμείς, αρχικά, θα πάρουμε το ρόλο του Batman και του Robin, αλλά στη συνέχεια η ομάδα μας εμπλουτίζεται με τον Superman και την υπόλοιπη Λεγεώνα των Υπερηρώων.\nTo LEGO Batman 2: DC Super heroes, όπως και οι υπόλοιποι LEGO τίτλοι, είναι ένας action/adventure τίτλος, ο οποίος βασίζεται κατά τεράστιο ποσοστό στη επίλυση γρίφων. Από το πρώτο λεπτό ενασχόλησης με αυτό θα καταλάβουμε ότι προορίζεται κυρίως για τις μικρές ηλικίες, μιας που το respawn είναι άπειρο και, πρακτικά, δεν πρόκειται να δούμε ποτέ τη φράση game-over. Το A.I. των εχθρών δεν είναι και από τα πιο… λαμπρά και δεν πρόκειται να αντιμετωπίσουμε κάποια, έστω και μικρή, δυσκολία να τους εξοντώσουμε. Και αυτό αφορά ακόμα και τα τελικά Boss κάθε ενός από τα 15 chapter που διαθέτει το παιχνίδι.\nΤο γεγονός αυτό θα μπορούσε να κριθεί σαν αρνητικό χαρακτηριστικό, αλλά τα παιχνίδια βασισμένα στα πασίγνωστα τουβλάκια προσφέρουν άλλου τύπου δοκιμασίες. Διότι στο LEGO franchise τα πάντα περιστρέφονται γύρω από τους γρίφους. Για να περάσουμε επιτυχώς κάθε πίστα θα πρέπει να λύσουμε γρίφους, είτε λίγο είτε αρκετά πολύπλοκους. Αυτό γίνεται και με τη βοήθεια των στολών που μπορούν να αλλάξουν ο Batman και ο Robin, οι οποίες θα μας δοθούν κατά τη διάρκεια της πίστας. Κάθε στολή έχει διαφορετική ειδική ικανότητα, όπως το πέρασμα μέσα από ηλεκτρικά πεδία, η αύξηση της δύναμης κλπ..\nΦυσικά, δεν μπορούμε να παραβλέψουμε και το γεγονός ότι για πρώτη φορά ένας LEGO τίτλος γίνεται open world, μιας που όλο το Gothan City μας παραδίδεται για εξερεύνηση. Και εννοείται πως το Open world περιβάλλον θα παίξει το ρόλο του στον κυρίαρχο στόχο του τίτλου, που είναι το 100% completion για τους πολύ αφοσιωμένους παίχτες. Αυτό για να γίνει, όμως, δεν αρκεί να περάσουμε απλά τα 15 chapter μια φορά, αλλά θα χρειαστεί να ξαναπαίξουμε όλες τις πίστες για να ψάξουμε κάθε σπιθαμή του επιπέδου προς ανεύρεση coins, κομμάτια οχημάτων, ή τα 250 χρυσά τουβλάκια που υπάρχουν.\nΌπως και σε όλα τα προηγούμενα παιχνίδια LEGO, έτσι και εδώ σε αρκετά σημεία των πιστών θα χρειαστούμε κάποιον ειδικό χαρακτήρα για να περάσουμε και να φτάσουμε στο επιθυμητό unlockable που θέλουμε να πάρουμε. Σε αυτό μας βοηθάει το γεγονός ότι στο παιχνίδι υπάρχουν 50 χαρακτήρες, τους οποίους θα ξεκλειδώσουμε είτε μέσα από το story, είτε παλεύοντας μαζί τους σε κάποιο σημείο της Gotham City. Το σίγουρο είναι πως με κάθε διαφορετικό χαρακτήρα που επιλέγουμε, το gameplay αλλάζει δραματικά. Παράδειγμα αυτού είναι ο χειρισμός του Superman, ο οποίος είναι άκρως διασκεδαστικός, όπως και των υπόλοιπων μελών της Λεγεώνας των Υπερηρώων, οι οποίοι όμως γίνονται διαθέσιμοι προς το τέλος του παιχνιδιού.\nΟ χειρισμός είναι πολύ απλός. Ένα πλήκτρο για επίθεση, ένα για την ειδική ικανότητα κάθε χαρακτήρα, και ένα για να αλλάζουμε από τον έναν χαρακτήρα στον άλλο. Αυτό βέβαια μπορεί να αποφευχθεί, αφού ανά πάσα στιγμή μπορεί κάποιος φίλος μας να πάρει ένα δεύτερο χειριστήριο και να μπει κατευθείαν στο παιχνίδι, βοηθώντας μας με τους γρίφους. Βέβαια, κάποια μικροπροβλήματα στον τεχνικό τομέα γενικότερα υπάρχουν, όπως το ότι η κάμερα με συγκεκριμένους χαρακτήρες, όπως όταν πετάμε με τον Superman, μπορεί να μας κάνει τη ζωή λίγο δύσκολη.\nO οπτικός τομέας του τίτλου από τεχνικής άποψης μπορεί να μην συμβαδίζει με τα υψηλής ποιότητας γραφικά άλλων τίτλων, αλλά αυτό περνάει σε δεύτερη μοίρα όταν πρόκειται για ένα τέτοιο παιχνίδι. Τα γραφικά είναι όμορφα, σχεδιασμένα ώστε τα πάντα να φαίνονται πως είναι χτισμένα με LEGO, και βαμμένα με πολύ ζωηρά χρώματα. Ακόμα, κάποιες φωτιές που θα συναντήσουμε, τα λουλούδια και άλλα πολλά χαρακτηριστικά του περιβάλλοντος μας δίνουν την ψευδαίσθηση πως πρόκειται για αληθινά τουβλάκια LEGO. Όλα είναι φτιαγμένα ώστε να δίνουν μια πιο… παιχνιδιάρικη αίσθηση στον τίτλο, αφού απλά και μόνο η θέα της LEGO μεταμόρφωσης του Batman, Robin, Superman, Joker και των άλλων, μας αφήνει ένα περίεργο χαμόγελο.\nΣτον ηχητικό τομέα έκπληξη προκαλεί το γεγονός πως οι αγαπημένοι μας σουπερ-ήρωες μιλάνε, καθώς για πρώτη φορά σε παιχνίδι LEGO οι χαρακτήρες έχουν φωνές. Μάλιστα, οι ηθοποιοί που ανέλαβαν αυτό το ρόλο έχουν κάνει πολύ καλή δουλειά. Στον αντίποδα, το soundtrack του τίτλου ενώ είναι καλό και μερικές φορές νοσταλγικό (όπως το αυθεντικό soundtrack του Superman από τον John Williams), μετά από λίγο γίνεται κάπως επαναλαμβανόμενο, κάτι το οποίο μπορεί να μην γίνεται ενοχλητικό αλλά σίγουρα θα μπορούσε να είναι πολύ καλύτερο και κυρίως πιο ζωηρό.\nΤο casual gaming έχει κριθεί – και κυρίως κατακριθεί – για την απλότητά του και την έλλειψη ποιότητας. To LEGO Batman 2: DC Superheroes, όμως, πέρα από το ότι κερδίζει τον τίτλο του καλύτερου LEGO video game που έχει κυκλοφορήσει μέχρι τώρα, είναι ένα παιχνίδι το οποίο ξεπερνά σε ποιότητα αλλά και σε συνολική διάρκεια καθαρού gameplay πολλούς core/hardcore τίτλους. Το κύριο χαρακτηριστικό του, όμως, είναι η άφθονη διασκέδαση που θα προσφέρει σε μικρούς και μεγάλους, αλλά και ένα μεγάλο αίσθημα αναπόλησης των παιδικών μας χρόνων. Ζωηρά γραφικά, διάλογοι γεμάτοι χιούμορ, super heroes και villains που πολλοί μάθανε και αγαπήσανε από τα comics – όλα αυτά συνθέτουν έναν πάρα πολύ καλό τίτλο, ικανό να μας χαρίσει πολλές ώρες γέλιου.\nΕπίσημη ιστοσελίδα: www.lego.com


Bookstars :: Επανεπενδύοντας το σώμα - Σταθόπουλος Γιώργος Ι. ψυχαναλυτής\nΣυγγραφέας : Σταθόπουλος Γιώργος Ι. ψυχαναλυτής\nΟ καρκίνος αποτελεί μια πάθηση που καλεί το υποκείμενο να επανεξετάσει τη σχέση με το σώμα του, το οποίο μπορεί να βιώνεται ως ένα απειλητικό αντικείμενο, επίσης ως ένα αντικείμενο που θα πρέπει κανείς να αφουγκράζεται και να παρατηρεί περισσότερο παρά ποτέ. Το υποκείμενο καλείται τότε να εισέλθει ή εισέρχεται σε μια υποχονδριακή θέση. Έτσι, το μοντέλο της υποχονδρίας προτείνεται σταθερά ως το κατεξοχήν μοντέλο κατανόησης του σωματοψυχικού βιώματος του ογκολογικού ασθενή. Μια υποχονδριακή στιγμή που θα ήταν φυσιολογική και φευγαλέα προτείνεται ως θεμελιώδης αφετηριακή υπόθεση. Σε αυτό το πλαίσιο, η υποχονδρία νοηματοδοτεί το, ακατανόητο μέχρι τότε, σωματικό βίωμα, συμβάλλοντας καθοριστικά στην ψυχική επαναφομοίωση του σώματος. Η υποχονδρία γίνεται το μέσο προκειμένου το κακό να εγκλωβιστεί φαντασιωσικά σε ένα και μόνο μέρος του σώματος, αντιπαρατίθεται δηλαδή στο φόβο της μετάστασης, αναζωπυρώνοντας παράλληλα ένα νέο ενδιαφέρον για το σωματικό, μέσω της μετατόπισης των λιβιδινικών επενδύσεων από το άρρωστο όργανο στο υποχονδριακό όργανο. Αποτελεί τελικά μια καθοριστική στιγμή που συμβάλλει όχι μόνο στην αυτοερωτική και ναρκισσιστική επανασυγκρότηση του υποκειμένου αλλά και στην ίδια τη διάψευση του σωματικού ακρωτηριασμού που επέβαλλε η σωματική πάθηση, δηλαδή στη διάψευση του ευνουχισμού που, εδώ, είναι κυριολεκτικός.\nΣταθόπουλος Γιώργος Ι. ψυχαναλυτής\nEdelman Gerald M. 1929-


monk54.blogspot.com: Πήρε δρόμο και η Δραγώνα\nΤο βράδυ της Κυριακής, επιβεβαιώθηκε η παραίτηση της κ. Δραγώνα, υπεύθυνης για πολλά και διάφορα πράγματα και γνωστής κυρίως για τις απόψεις της περί ιστορίας αλλά και του "περίεργου τρόπου" με τον οποίο διορίστηκε, καθώς δεν διαθέτει πτυχίο πανεπιστημίου αναγνωρισμένου από την ελλάδα, σύμφωνα με καταγγελίες.\nΣύμφωνα με το ρεπορτάζ, για την παραίτηση της Δραγώνα, υπάρχουν κάποιες αιτίες. Η πρώτη είναι η γνωστή κόντρα της με τον κ. Πανάρετο. Η δεύτερη είναι ακριβώς οι καταγγελίες για το πτυχίο της, που προκάλεσαν μάλιστα εισαγγελική έρευνα. Ενώ τρίτη και σημαντικότερη φαίνεται να είναι η απόρριψη της εισηγήσεώς της, περί αλλαγών στο Λύκειο, με κυριότερη την κατάργηση του μαθήματος της ιστορίας ως υποχρεωτικού. Σύμφωνα με πληροφορίες, η άννα Διαμαντοπούλου, για να εξασφαλίσει την συμμετοχή του ΛΑΟΣ στον διάλογο για την Παιδεία και τις αλλαγές στα ΑΕΙ, "πούλησε" την κ. Δραγώνα και τις εισηγήσεις σας, καθώς όπως μαθαίνουμε πρωταρχικός όρος που τέθηκε από τον Γ. Καρατζαφέρη ήταν η απόσυρση των συγκεκριμένων προτάσεων για το Λύκειο.\nΑναρτήθηκε από monk στις 10/25/2010 09:45:00 μ.μ.


Τζόκερ: Η κλήρωση 2334 για 5.000.000 ευρώ\nNewsIT Ελλαδα Τζοκερ: Η κληρωση 2334 για 5.000.000 ευρω\nΤΖΟΚΕΡ: Σήμερα στην κλήρωση τζόκερ 2334 του ΟΠΑΠ (Τρίτη 07 Σεπτεμβρίου 2021) θα μοιράσει περισσότερα από 5.000.000 ευρώ στους τυχερούς.\nΜε το μυαλό στην σημερινή κλήρωση τζόκερ, (Τρίτη 07/09/2021, αριθμός κλήρωσης 2334). Μετά από τα συνεχόμενα τζακ ποτ και τις μεγάλες κληρώσεις που έδωσαν μέχρι και 6,9 αλλά και 7,7 εκατομμύρια ευρώ, το ποσό που θα μοιραστούν ένας ή περισσότεροι υπερτυχεροί του Τζόκερ αναμένεται να να είναι πάνω από 5.000.000 ευρώ. Εάν θέλετε να δείτε ποιοι αριθμοί έχουν κάνει τις περισσότερες εμφανίσεις στην πεντάδα βάσει των επίσημων στοιχείων, μπορείτε να τα βρείτε στο www.opap.gr από τις χιλιάδες κληρώσεις.\nΕδώ θα δείτε τους τυχερούς αριθμούς για την κλήρωση 2334 λίγο μετά τις 22.00.\nΟι παίκτες μπορούν να δοκιμάσουν την τύχη τους οnline. Μέσα σε λίγα λεπτά μπορούν να πραγματοποιήσουν την εγγραφή τους στο www.tzoker.gr και να δοκιμάζουν την τύχη τους από όπου κι αν βρίσκονται. Για εγγραφή στα πρακτορεία ΟΠΑΠ χρειάζεται μόνο μία αστυνομική ταυτότητα. Στο «κυνήγι» των 5.000.000 ευρώ μπορεί κανείς να επισκεφτεί το www.tzoker.gr ή να κατεβάσει τη νέα εφαρμογή ΤΖΟΚΕΡ για Android και iOS συσκευές. Εκεί μπορεί να κάνει «κλικ» στους τυχερούς του αριθμούς ή να επιλέξει ανάμεσα σε τυχαία επιλογή αριθμών και ένα από τα διαθέσιμα τυποποιημένα συστήματα.\nΤΖΟΚΕΡ σήμερα με 5.000.000 ευρώ!\nΓια εσένα που έπαιξες ή ετοιμάζεσαι να παίξεις τζόκερ, ίσως οι παρακάτω συμβουλές σου φανούν πολύτιμες! Γιατί να μην είσαι έτοιμος όταν τα εκατομμύρια σου χτυπήσουν την πόρτα; Σήμερα Τρίτη 07 Σεπτεμβρίου 2021, το τζόκερ μοιράζει συνολικά 5.000.000 ευρώ στους νικητές της πρώτης κατηγορίας (υπ. αριθμ. κλήρωση 2334). Αυτά είναι τα πράγματα που ΔΕΝ πρέπει να κάνεις εάν είσαι εσύ ο μεγάλος υπερτυχερός:


Το πρόγραμμα Εξοικονομώ κατ’ οίκον είναι ομολογουμένως ένα επιτυχημένο πρόγραμμα το οποίο δίνει την δυνατότητα στα φυσικά πρόσωπα να βελτιώσουν την κατοικία τους για τα επόμενα χρόνια. Δυστυχώς όμως όπως όλα τα καλά πράγματα έτσι και σε αυτό υπάρχουν θέματα τα οποία η πολιτεία προς το παρόν τουλάχιστον δεν τα έχει λύσει.\nΚάποια από τα βασικά ερωτήματα που μου έχουν εκφράσει οι πελάτες μας, αλλά και οι πολίτες γενικότερα έχουν να κάνουν με τις αγωνίες τους…\nπώς προστατεύονται απέναντι στον προμηθευτή - κατασκευαστή ότι θα χρησιμοποιήσει πιστοποιημένα υλικά;\nθα κάνει το έργο όπως ακριβώς έχει υποσχεθεί;\nπώς διασφαλίζουν την άριστη κατασκευή στον χρόνο που υποσχέθηκε;\nποιος τους ελέγχει; ποια η ευθύνη του ελεγκτή; ποιος ελέγχει τον ελεγκτή;\nτι γίνεται εάν πάρουν τα χρήματα και εκδηλώσουν αδυναμία κατασκευής του έργου, την στιγμή που ο προμηθευτής - κατασκευαστής δεν έχει να χάσει ουσιαστικά κάτι;\nτι γίνεται όταν εμπλέκονται πολλοί κατασκευαστές και χρειάζεται ο πελάτης να προβεί σε κατασκευές που δεν προβλέπονται από το πρόγραμμα και αφορούν τρίτο μη εμπλεκόμενο κατασκευαστή;\nΑυτά και άλλα πολλά ερωτήματα έρχεται να καλύψει η εταιρία Partners διασφαλίζοντας στο ακέραιο τα χρήματα του πελάτη, εξασφαλίζοντας τον απόλυτο έλεγχο των χρημάτων από τον ίδιο, ελέγχοντας και εξασφαλίζοντας την ποιότητα των κατασκευών ανεξάρτητα του ποιος τελικά θα φτιάξει το έργο, μιας και η απόφαση είναι στην απόλυτη ευχέρεια του πελάτη.\nΠώς λειτουργούμε: Η Partners αναλαμβάνει την ευθύνη παρακολούθησης, ελέγχου και πιστοποίησης των συνεργείων και των κατασκευών. Σε περίπτωση που η κατασκευάστρια εταιρία παραβιάσει τους όρους της σύμβασης, τότε σταματά και η χρηματορροή. Οποιαδήποτε αντίρρηση εκφράσει ο πελάτης κατά την διάρκεια της κατασκευής ή τροποποιήσεις που μπορούν και είναι δυνατόν να γίνουν, αυτές είναι αντικείμενο μελέτης και εφαρμογής.\nΣε κάθε περίπτωση η Partners ως σύμβουλος έργου και διαχειριστής είναι στην διάθεση του πελάτη και του συνεργάτη κατασκευαστή για την εξεύρεση της καλύτερης κοινά αποδεκτής λύσης. Άλλωστε, στην Partners θέλουμε να έχουμε μόνο ικανοποιημένους πελάτες, διότι πιστεύουμε ότι είναι καλύτερα να μην έχουμε πελάτη, παρά να έχουμε μη ικανοποιημένο πελάτη.\nΌλα τα παραπάνω καθιστούν την Partners μία αξιόπιστη εταιρία συμβούλων διαχείρισης του προγράμματος εξοικονομώ για τους πελάτες της και ένα αξιόλογο και αξιόπιστο εταίρο για τις κατασκευάστριες - προμηθεύτριες εταιρίες.


Βιογραφικό - Βασίλης Υψηλάντης\nΟ Bασίλειος Νικόλαος Α. Yψηλάντης γεννήθηκε στη Ρόδο στις 25 Σεπτεμβρίου 1962, από πατέρα γεννημένο στην Κάλυμνο και μητέρα Συμαϊκής καταγωγής.\nΟλοκλήρωσε τις εγκύκλιες σπουδές του στο Βενετόκλειο Λύκειο Ρόδου.\nΦοίτησε στο Μεταπτυχιακό Τμήμα του Κολλεγίου της Ευρώπης σε θέματα Ευρωπαϊκού Κοινοτικού Δικαίου στη Μπρυζ- Βελγίου.\nΔικηγόρος, στον Άρειο Πάγο και στο Συμβούλιο της Επικρατείας ως μέλος του Δικηγορικού Συλλόγου Ρόδου, όπου διατηρεί ιδιόκτητο δικηγορικό γραφείο.\nΤο 2006 τίθεται επικεφαλής της ανεξάρτητης νομαρχιακής παράταξης «Δωδεκανησιακή Ενωτική Κίνηση» (ΔΩΔ.Ε.Κ) και είναι υποψήφιος Νομάρχης Δωδεκανήσου. Η παράταξή του, παρά τη μικρή διάρκεια του προεκλογικού της αγώνα, κατετάγη τελικά δεύτερη και για την περίοδο 2006-2010 είναι ο επικεφαλής της Μείζονος Μειοψηφίας στο Νομαρχιακό Συμβούλιο Δωδεκανήσου και μέλος στη Γενική Συνέλευση της Ένωσης Νομαρχιακών Αυτοδιοικήσεων Ελλάδος (Ε.Ν.Α.Ε).\nΕκλέγεται πρώτος βουλευτής της Νέας Δημοκρατίας στα Δωδεκανήσα στις εκλογές της 7ης Μαΐου 2012 και επανεκλέγεται με λίστα στις εκλογές της 17ης Ιουνίου 2012 πρώτος βουλευτής Δωδεκανήσου. Στις εκλογές του 2015 είναι πρώτος επιλαχών βουλευτής.\nΚατά τη διάρκεια της βουλευτικής του θητείας, διετέλεσε Γραμματέας της Μόνιμης Επιτροπής Μορφωτικών Υποθέσεων της Βουλής των Ελλήνων και Πρόεδρος και Γραμματέας της Διαρκούς Επιτροπής Δημόσιας Διοίκησης, Δημόσιας Τάξης και Δικαιοσύνης. Επίσης διετέλεσε μέλος της μόνιμης Επιτροπής Κοινοβουλευτικής Δεοντολογίας, της Επιτροπής Ευρωπαϊκών Υποθέσεων και Σχέσεων με το Ευρωπαϊκό Κοινοβούλιο, της υποεπιτροπής αρμόδιας επί θεμάτων του Υπουργείου Εσωτερικών για την αναδιοργάνωση της τοπικής αυτοδιοίκησης , πρόεδρος της κοινοβουλευτικής επιτροπής φιλίας με την Ινδονησία και μέλος των κοινοβουλευτικών ομάδων φιλίας με τα κράτη της Ιταλίας, της Αυστραλίας και της Ρωσίας.\nΕπιστημονικός συνεργάτης στο Ευρωπαϊκό Κοινοβούλιο (1989-1991).\nΥπήρξε ιδρυτικό Μέλος της Συνεταιριστικής Τράπεζας Δωδεκανήσου και επί δωδεκαετία Γενικός Γραμματέας και Α΄ Αντιπρόεδρος του Δ.Σ. καθώς επίσης πρόεδρος της οικογενειακής εμπορικής και βιομηχανικής επιχείρησης «ΥΨΗΚΕΡΑΜ Α.Ε».\nΕίναι μέλος διαφόρων σωματείων και επιστημονικών οργανώσεων.\nΜιλά την Αγγλική, Γαλλική και Ιταλική γλώσσα.\nΈχει συγγράψει μελέτες και άρθρα επιστημονικού και Δωδεκανησιακού ενδιαφέροντος που έχουν δημοσιευθεί.\nΕίναι παντρεμένος με τη Χρυσάνθη Παπαπαύλου και έχει δυο παιδιά, τον Αναστάση - Παναγιώτη γεννημένο το 1996 και τον Αντώνη - Μιχαήλ το 1999.\nΕίναι εγγονός του αείμνηστου Δημάρχου Ρόδου Μιχαήλ Γ. Πετρίδη.


Drakoulakis - Generation Y\nΠάντα υπεύθυνα, πάντα δίπλα σας!\nΠολυετής Εμπειρία & Εξειδίκευση.\nΗ πολυετής παρουσία μας στο χώρο των κατασκευών, μας έχει χαρίσει το προνόμιο της εξειδίκευσης. Έχουμε συνεργαστεί με κορυφαίους επαγγελματίες στον τομέα τους, και γνωρίζουμε ακριβώς πώς να ανεβάσουμε επίπεδο την επιχείρησή σας. Με περισσότερους από 10.000 πελάτες ανά τον κόσμο, μεταξύ των οποίων βρίσκονται επιφανή αρτοποιεία, ζαχαροπλαστεία, café-bar, ξενοδοχεία, εστιατόρια και κρουαζιερόπλοια, διαθέτουμε την πείρα ώστε να κατανοήσουμε τις ανάγκες σας και να τις εφαρμόσουμε στην πράξη.\nΑποτελεσματικό, user-friendly copy που ξέρει να εξυπηρετεί και τους χρήστες και τους αλγορίθμους! Με SEO- friendly περιγραφές για τη βελτιστοποίηση του ranking των προϊόντων, με δυνατές e-mail campaigns και blog posts που ενισχύουν την προβολή και την αξιοπιστία σας


Haveatea.gr : Το νέο αίμα βράζει, καίγοντας όσους θέλουν να το εξαφανίσουν. – haveatea.gr\nHaveatea.gr : Το νέο αίμα βράζει, καίγοντας όσους θέλουν να το εξαφανίσουν.\nΔημοσιεύθηκε την 18/11/2016 28/05/2017 από haveatea\nΌταν δεν καταντά βαρετό να μετράς την ηλικία σου με τα δάχτυλα των χεριών σου και σίγουρα δεν χρειάζεται καμιά τρομερή μαθηματική εξίσωση για να σε οδηγήσει στο συγκεκριμένο νούμερο, τότε σίγουρα είσαι στην ηλικία που τα θέλεις όλα και τώρα. «Είμαι 18 και θα κάνω ό,τι γουστάρω.», ξεφώνισα κι εγώ και βγήκα επιτέλους από το καβούκι που μου ‘χαν χτίσει γονείς,σχολεία,κοινωνία κοκ. Έχω σκέψη και συναίσθημα, έχω καρδιά και λογική, έχω εξυπνάδα και όνειρα. Δεν είμαι μονότονος. Δεν συμβαδίζω με τα δεδομένα των γονιών, των παππούδων μου και των προγόνων μου. Έχω αρκετά ανοιχτό μυαλό ώστε να καταλάβω τι και γιατί συμβαίνει γύρω μου. Είμαι ελεύθερος να ζήσω όπως θέλω, δίχως τα πρότυπα και στερεό-τυπα της κοινωνίας.\nΠολλοί πιστεύουν πως όσο μικρότερη είναι η ηλικία σου, η πιθανότητα να σε εκμεταλλευτούν, να σε κοροϊδέψουν,και να σε παρακινήσουν είναι μεγαλύτερη. Αυτό που δεν γνωρίζουν, είναι πως η ηλικία γίνεται δύναμη, το μυαλό μου ασπίδα και τα λόγια μου γροθιά σε ό,τι προσπαθούν να μου πουλήσουν. Γκόμενοι, ψεύτικοι φίλοι, δήθεν ώριμα όντα που δεν γνωρίζουν ούτε τον λόγο ύπαρξής τους. Είμαι εδώ κι εξελίσσομαι, μεγαλώνω, ωριμάζω, μαθαίνω και στέκομαι στα πόδια. Τίποτα δεν με ρίχνει. Τίποτα δεν με κουνά από την θέση μου. Όση δύναμη μου ασκούν με το δήθεν μυαλό και τακτική τους. «Είμαι νέος και το αίμα μου βράζει. Αυτό τους σιγοκαίει σε κάθε τους προσπάθεια να με αφανίσουν.».\nΚαι ποιος μου λέει πως λειτουργούν για το καλό μου; Ποιος με επιβεβαιώνει πως ό,τι κάνουν θα βγει στη δική μου τη ζωή σε καλό; Ποιος μου δείχνει το δρόμο για το μέλλον μου. Αυτό που μου πιστοποιεί τη μοίρα της ζωής μου είναι το ίδιο μου το εγώ. Δεν προσκυνώ την παιδεία, μα ούτε την περιφρονώ. Καλλιεργούμαι κι αποκτώ παιδεία με όποιον τρόπο μπορώ βάσει των δεδομένων της κοινωνίας. Προσπαθώ μέσα από την καταστροφή τους εγώ να ανθίσω. Προσπαθώ μέσα από την αφάνιση τους εγώ να ξανά γεννηθώ. Δεν παρασύρομαι. Δεν πιστεύω τους μεγάλους πως δουλεύουν για το καλό μου, μα δεν πιστεύω και τους μικρούς που θέλουν το καλό μου. Δεν μου αρέσουν οι βολικοί, οι επαναπαυμένοι. Δεν μου αρέσουν όμως κι οι μεγάλοι επαναστάτες, οι δήθεν αντιδραστικοί, οι δήθεν πρωτοπόροι. Μου αρέσουν τα αίματα που βράζουν γιατί ανυπομονούν να εξελιχθούν και να πετύχουν. Κι όχι εκείνο που βράζουν από το κακό τους μόλις το συμφέρον τους δεν εκπληρωθεί…\nCategories: SALVIA TEA\nΠροηγούμενεςΦίλοι και φίλοι.\nΕπόμενηHaveatea.gr : Είναι κάτι νύχτες…ξελογιάστρες.


Φάρος του Θερμαϊκού: Ρ.Καλφακάκου: Στενή συνεργασία της "Εγνατίας Οδού" με τους ΟΤΑ\nΡ.Καλφακάκου: Στενή συνεργασία της "Εγνατίας Οδού" με τους ΟΤΑ\nΠέρασαν χωρίς καμία αρνητική κρίση, από την αρμόδια επιτροπή της Βουλής, οι τοποθετήσεις των νέων επικεφαλής της Εγνατίας Οδού Α.Ε., του προέδρου, αγρονόμου τοπογράφου μηχανικού Απόστολου Αντωνούδη και της διευθύνουσας συμβούλου, μηχανικού και πανεπιστημιακού, Ρίας Καλφακάκου.\nΜεταφέροντος το κλίμα που επικράτησε στην Επιτροπή ΔΕΚΟ αξίζει να σημειωθεί ότι τα μέλη των κομμάτων της αντιπολίτευσης, δήλωσαν μεν "παρών", αλλά εκφράσθηκαν και θετικές γνώμες ως προς τις επιλογές που έγιναν, όπως επί παραδείγματι από τον κ. Νικήτα Κακλαμάνη της ΝΔ και τον κ. Λυκούδη του Ποταμιού.\nΣτις πρώτες δηλώσεις της προς τα ΜΜΕ η κ. Καλφακάκου τόνισε στη Voria.gr πως σε ό,τι αφορά την αξιοποίηση της τεχνικής εταιρείας του δημοσίου, θα πρέπει αρμόδιο Υπουργείο και ΤΑΙΠΕΔ να εργασθούν σε πνεύμα συναντίληψης.\nΟι νέοι επικεφαλής της Ε.Ο.Α.Ε, έχουν στενή σχέση με τον πρώτο βαθμό αυτοδιοίκησης, ο κ. Αντωνούδης επικεφαλής της μείζονος αντιπολίτευσης με το "Δίκτυο Ενεργών Πολιτών" στο δήμο Πυλαίας - Χορτιάτη και η κ. Καλφακάκου δημοτική σύμβουλος Θεσσαλονίκης επικεφαλής της παράταξης "Θεσσαλονίκη Ανοιχτή Πόλη". Αυτές ακριβώς οι σχέσεις θα αξιοποιηθούν για τη στενότερη συνεργασία της Εγνατίας Οδού Α.Ε. με τους αυτοδιοικητικούς φορείς.\nΩστόσο, το κύριο θέμα που θα απασχολήσει και τη νέα διοίκηση της Ε.Ο.Α.Ε., θα είναι βεβαίως η παραχώρηση του οδικού άξονα και των καθέτων του ή η αλλαγή του συγκεκριμένου σχεδιασμού που είχε προωθηθεί στο πλαίσιο των μνημονιακών "πακέτων" περιορισμού του δημοσίου τομέα.\nΌπως βεβαίωσε η κ. Καλφακάκου, πράγματι στην κυβέρνηση υπάρχει η σκέψη εξαίρεσης της Ε.Ο.Α.Ε. από το πλάνο των ιδιωτικοποιήσεων επειδή η Εταιρεία δεν συμπεριλαμβάνεται στις «9» συμφωνημένες αποκρατικοποιήσεις/παραχωρήσεις της συμφωνίας με τους δανειστές.\nΗ κ. Καλφακάκου προσέθεσε ότι η παραχώρηση του άξονα με τις βασικές καθέτους, θα στερούσε από σημαντικότατο αντικείμενο την ανώνυμη εταιρεία του δημοσίου, η οποία μπορεί να αξιοποιηθεί στο πλαίσιο του νέου Ταμείου για τη Δημόσια Περιουσία.\nΣε ό,τι αφορά στο νέο δ.σ. της Εγνατίας Οδού Α.Ε., αυτό δε θα διευρυνθεί σε αριθμό μελών- θα παραμείνει 7μελές- αλλά θα υπάρξουν στο επόμενο διάστημα αλλαγές στη σύνθεσή του.\nΕτικέτες Αντωυδης Α., Εγνατία Οδός, Καλφακάκου


Αστρολογικές προβλέψεις 21/10: Θα υπάρξουν συναισθηματικά ευχάριστες εξελίξεις | Pronews\nΑστρολογικές προβλέψεις 21/10: Θα υπάρξουν συναισθηματικά ευχάριστες εξελίξεις\nΘα υπάρξουν συναισθηματικά ευχάριστες εξελίξεις.\nΣήμερα θα μπορέσετε να δώσετε το μεγαλύτερο μέρος του χρόνου σας, σε τρόπους για να προσεγγίσετε τα αγαπημένα σας πρόσωπα. Θα φροντίσετε δικά σας πρόσωπα που σας έχουν απόλυτη ανάγκη και είναι σίγουρο ότι θα εκτιμηθεί από εκείνα.\nΜε την Αφροδίτη απέναντι από το δικό σας ζώδιο, να φροντίζει τις συναισθηματικές σας ανησυχίες, θα έχετε μία πολύ πλούσια συναισθηματική μέρα. Θα μπορέσετε επίσης να τακτοποιήσετε μία οικονομική υπόθεση που αφορά την οικογένεια σας.\nΠολύ καλή μέρα για να βρείτε το πραγματικό νόημα κάποιων πραγμάτων. Μπορεί επίσης να φροντίσετε ένα σημαντικό κεφάλαιο των επαγγελματικών σας σχέσεων, βάζοντας σε πρώτο πλάνο τις υγιής σχέσεις, με άτομα που εργάζεστε μαζί.\nΣήμερα θα ευνοηθούν αρκετά οι προσωπικές σας σχέσεις και σίγουρα θα μπορέσετε να γλυκάνετε κάποιες κακές επαφές που υπήρχαν κατά το παρελθόν. Μην αφήσετε να σας παρασύρουν οι γνώμες κάποιων άλλων, που οι απόψεις τους δεν ταιριάζουν σε τίποτα με τις δικές σας.\nΒρίσκεστε σήμερα σε μία πολύ καλή μέρα, όπου θα μπορέσετε να φροντίσετε τους ανθρώπους που ανήκουν στο οικογενειακό σας περιβάλλον. Οικονομικά οφέλη θα έρθουν από πρόσωπα που σας δένουν συναισθήματα.\nΠολύ θετική μέρα για να κάνετε εποικοδομητικές συζητήσεις και να αναλύσετε τα πράγματα που βρίσκονται σε ενέργεια σήμερα. Τα συναισθήματα ρέουν με πολύ υγιές τρόπο και καλό είναι να μιλήσετε με πρόσωπα που ξέρετε ότι σας αγαπούν.\nΜπορεί σήμερα να αναδείξετε τα ταλέντα σας και να φροντίσετε κάποιες οικονομικές σας εκκρεμότητες με εύκολο σχετικά τρόπο. Εκμεταλλευτείτε σήμερα τη κάθε ευκαιρία, για να βρεθείτε πιο κοντά με τον σύντροφό σας.\nΜία από τις πολύ θετικές μέρες του μήνα είναι αυτή, εφόσον θέματα που έχουν να κάνουν με την προσωπική σας ζωή, βρίσκονται στο ζενίθ. Απολαύστε και χαρείτε ότι καλό θα έρθει, για να νιώσετε υπέροχα ψυχικά και σωματικά.\nΣήμερα θα υπάρξουν πολύ καλές προοπτικές στον χώρο της εργασίας σας. Μπορεί επίσης να φροντίσετε την υγεία σας και να απαλλαγείτε από καταστάσεις που δεν σας ταιριάζουν.\nΜία πολύ θετική μέρα, όπου θα κάνετε κοινωνικές επαφές, θα προγραμματίσετε το επόμενο διάστημα και πολύ πιθανόν να σας γίνει μία πολύ ενδιαφέρουσα πρόταση, από πρόσωπο που σας ενδιαφέρει, κυρίως συναισθηματικά.\nΤα οικονομικά σας σήμερα θα έχουν μία άνοδο, ενώ θα μπορέσετε να κάνετε κάποιες επιτυχημένες κινήσεις στα επαγγελματικά σας. Πολύ πιθανόν να αποφασίσετε για το επόμενο βήμα τις σχέσης σας.\nΙδανική μέρα για να εκφράσετε τα συναισθήματα σας. Φροντίστε να έχετε κοντά σας αγαπημένα σας πρόσωπα και μην σταματάτε να ελπίζετε σε μία πολύ καλή εξέλιξη κάποιων θεμάτων που σας απασχολούν.


ADHEAR Σύστημα οστέινης αγωγιμότητας\nΆνετο να το φοράτε και εύκολο στη χρήση—δείτε πώς το ADHEAR μπορεί να προκαλέσει επανάσταση στην ακοή σας και στον τρόπο ζωής σας.\nΚολλάς. Πιέζεις. Ακούς.\nΗ επανάσταση του ADHEAR είναι εδώ. Το ADHEAR χρησιμοποιεί την τελευταία γενιά της τεχνολογίας οστέινης αγωγιμότητας για να σας προσφέρει τέλεια ακοή, χωρίς να απαιτείται χειρουργική επέμβαση. Απλώς κολλήστε τον προσαρμογέα ADHEAR πίσω από το αυτί σας, πιέστε τον επεξεργαστή σας ήχου και ξεκινήστε να ακούτε συνεχώς.\nΕπίσης, το ADHEAR είναι η μόνη μη εμφυτευμένη συσκευή οστέινης αγωγιμότητας, η οποία δεν ασκεί πίεση στο δέρμα σας. Το ADHEAR είναι τόσο άνετο να το φοράτε, ώστε δεν θα θέλετε να το βγάλετε στο τέλος της ημέρας.\nΑκοή χωρίς προσπάθεια\nΣτέκεται με ασφάλεια στη θέση του για τέλεια ποιότητα ήχου\nΜεγάλη άνεση όταν το φοράτε όλη μέρα\nΚαθόλου πίεση στο δέρμα\nΤο ADHEAR κρύβεται εύκολα κάτω από τα μαλλιά\nΙδανική λύση για βρέφη και νήπια\nΕμπειρίες από το ADHEAR\nΑκούστε τι έχουν να πουν οι χρήστες ADHEAR σχετικά με τις εμπειρίες τους από αυτή την καινοτόμο συσκευή οστέινης αγωγιμότητας.\n«Θέλω η ζωή μου να είναι απλή. Το ίδιο και η ακοή μου.»\nAlex T., χρήστης ADHEAR από το Ηνωμένο Βασίλειο\nΠώς λειτουργεί το ADHEAR;\nΤο ADHEAR είναι σχεδιασμένο για άτομα με βαρηκοΐα αγωγιμότητας. Σε αυτόν τον τύπο απώλειας ακοής, το έξω ή το μέσο ους έχουν βλάβη, η οποία σταματάει τους ήχους πριν φτάσουν στο έσω ους. Με το ADHEAR όμως μπορείτε να ακούτε χωρίς να χρησιμοποιείτε το έξω και το μέσο ους. Αντί αυτού, το ADHEAR δονεί απαλά το οστό πίσω από το αυτί σας για να σταλεί ο ήχος απευθείας στο έσω ους, παρέχοντάς σας ποιότητα φυσικού ήχου.\nΕπιπλέον, το ADHEAR μπορεί επίσης να χρησιμοποιηθεί ως λύση για κώφωση στη μία πλευρά στέλνοντας ήχο από την πλευρά που δεν ακούει στην «καλή» σας πλευρά.\nΚάθε σύστημα ADHEAR έχει δύο μέρη: τον αυτοκόλλητο προσαρμογέα και τον επεξεργαστή ήχου. Ο λεπτός αυτοκόλλητος προσαρμογέας κολλάει στο δέρμα ακριβώς πίσω από το αυτί σας, εκεί που δεν υπάρχουν μαλλιά. Ο επεξεργαστής ήχου εφαρμόζει σε αυτόν τον προσαρμογέα. Τα μικρόφωνά του συλλέγουν τους ήχους γύρω σας και κατόπιν αυτός δονεί τον προσαρμογέα για να στείλει αυτούς τους ήχους στο έσω ους σας. Και τα δύο μέρη του ADHEAR είναι διακριτικά όταν τα φοράτε και μπορούν εύκολα να κρυφτούν κάτω από τα μαλλιά σας.\nΜάθετε περισσότερα σχετικά με τη λειτουργία του ADHEAR παρακολουθώντας αυτό το απλό βίντεο.\nΑντίθετα με μερικές συσκευές οστέινης αγωγιμότητας, δεν χρειάζεται να κάνετε χειρουργική επέμβαση προτού χρησιμοποιήσετε το ADHEAR. Μπορείτε απλώς να κολλήσετε το ADHEAR και να ξεκινήσετε αμέσως να ακούτε. Αυτό επίσης σημαίνει ότι μπορείτε να δοκιμάσετε το ADHEAR και να βεβαιωθείτε ότι είναι η σωστή συσκευή ακοής για εσάς, προτού δεσμευτείτε για μεγάλο χρονικό διάστημα.\nΕλάτε σε επαφή σήμερα με έναν επαγγελματία ακοής στην περιοχή σας και δοκιμάστε οι ίδιοι το ADHEAR.\nΤο ADHEAR χρησιμοποιεί την τελευταία τεχνολογία οστέινης αγωγιμότητας για να σας προσφέρει την καλύτερη δυνατή ακοή. Λειτουργεί με τον ίδιο τρόπο όπως και άλλες συσκευές παθητικής οστέινης αγωγιμότητας, αλλά χωρίς να ασκεί πίεση στο δέρμα σας.\nΚαι με τα κατευθυντικά μικρόφωνα, την ακύρωση αντίλαλου και τη μείωση του θορύβου περιβάλλοντος, το ADHEAR σας επιτρέπει να εστιάσετε στους ήχους που έχουν την περισσότερη σημασία.\nΑκοή χωρίς διακοπή\nΜην διακόπτετε την ακοή σας. Η παρατεταμένη διάρκεια ζωής της μπαταρίας του ADHEAR σημαίνει ότι μπορείτε να απολαμβάνετε τέλεια ακοή για έως και δύο εβδομάδες κάθε φορά.\nΗ αλλαγή της μπαταρίας είναι γρήγορη και εύκολη και επιπλέον αλλάζοντας μία μπαταρία κάθε φορά, το ADHEAR συμφέρει επίσης και από πλευράς κόστους!\nΤο ADHEAR είναι σχεδιασμένο να είναι εύκολο. Με τέσσερις εκ των προτέρων προγραμματισμένες ρυθμίσεις με το πάτημα ενός κουμπιού μπορείτε να ακούτε τέλεια μέσα σε διαφορετικά περιβάλλοντα. Είτε συζητάτε με ένα φίλο σε ένα γεμάτο καφέ είτε απλώς διαβάζετε μόνοι στο σπίτι, το ADHEAR προσαρμόζει ακριβώς την ακοή σας στην εκάστοτε κατάσταση.\nΕπιπλέον μπορείτε να συνδέσετε το ADHEAR σε διάφορα αξεσουάρ, έτσι ώστε να ενισχυθεί η ακοή σας σε θορυβώδεις καταστάσεις. Από δέκτες Bluetooth έως δέκτες πηνίου, υπάρχουν πολλοί τρόποι για να ακούτε καλύτερα στο τηλέφωνο, στο σινεμά ή ενώ απολαμβάνετε την αγαπημένη σας μουσική.\nΓια διακριτική ή ξεχωριστή εμφάνιση\nΕίναι εύκολο να κρύψετε το ADHEAR διακριτικά κάτω από τα μαλλιά. Εάν όμως επιθυμείτε να επιδείξετε τον επεξεργαστή σας, τότε τα αυτοκόλλητα και οι θήκες προστασίας ADHEAR που τραβάνε το βλέμμα είναι τα κατάλληλα αξεσουάρ για εσάς. Υπάρχουν διάφορα χρώματα και σχέδια για να διαλέξετε, κάνοντας έτσι το ADHEAR σας να ταιριάζει με το στιλ σας.\nΔιαμορφώστε και προστατέψτε το ADHEAR σας με αυτές τις απαλές και στιλάτες θήκες προστασίας Οι θήκες προστασίας βγαίνουν σε τρία διαφορετικά χρώματα και θα προφυλάξουν το ADHEAR σας από γρατζουνιές και σκόνες.\nΔώστε στο ADHEAR σας το στιλ σας με φωτεινά και χαρούμενα αυτοκόλλητα ADHEAR. Χρωματισμοί ζέβρας, μοδάτα μουστάκια ή γουστόζικοι ανανάδες—αυτά είναι σχεδιασμοί για νέους και για όσους νιώθουν νέοι!\nΚάντε το ADHEAR αόρατο. Ο επεξεργαστής ήχου και ο αυτοκόλλητος προσαρμογέας είναι διαθέσιμοι σε ουδέτερες αποχρώσεις, έτσι ώστε να μπορείτε να κάνετε το ADHEAR να προσαρμοστεί στο φυσικό χρώμα των μαλλιών σας και στην απόχρωση του δέρματος.\nΛύση με αυτοκόλλητο, χωρίς χειρουργείο\nADHEAR επεξεργαστής ήχου\nΈξυπνο, προσαρμοζόμενο σύστημα ακοής\nΜικρόφωνα μίας και πολλών κατευθύνσεων\nΑκύρωση αντίλαλου (σφυρίγματος)\nΤέσσερα προρυθμισμένα προγράμματα\nΎψος: < 15 mm\nΠλάτος: < 35 mm\nΒάρος : < 15 g\nΜία μπαταρία μεγέθους 13 (PR48)\nΔιάρκεια ζωής της μπαταρίας: έως και 2 εβδομάδες\nΑυτόματα προσαρμοζόμενο σύστημα κατευθυντικών μικροφώνων:\nΨηφιακός ισοσταθμιστής 8 συχνοτήτων\n8 ανεξάρτητα κανάλια ευκρίνειας\nΈλεγχος μείωσης θορύβου\nΧειριστήριο έντασης ήχου\nΑπενεργοποιήστε το σύστημα όταν ανοίγετε το χώρο μπαταρίας\nΠαύση ήχου με την επιλογή του προγράμματος 4 (η λειτουργία μικροφώνου παύει τον ήχο)\nΣυσκευές για σύνδεση στην υποδοχή εισόδου ήχου\nΣυσκευές ήχου όπως κινητά τηλέφωνα\nADHEAR Αυτοκόλλητος προσαρμογέας\nΎψος: < 6 mm\nΠλάτος: < 30 mm\nΒάρος : < 1 g\nΥλικά σε επαφή με το δέρμα\nΙατρικό αυτοκόλλητο κατάλληλο για μόνιμη προσκόλληση με ανέπαφο το δέρμα


Το απολιθωμένο πέτρινο δάσος\nΈξω από το χωριό Νυμφόπετρα, στο δρόμο για Προφήτη, βρίσκονται οι «Νυμφόπετρες», ιδιόμορφος γεωλογικός σχηματισμός, που έχει ανακηρυχθεί μνημείο της φύσης. Πρόκειται για μια εντυπωσιακή σειρά από όρθιους ασβεστολιθικούς βράχους, για την προέλευση των οποίων υπάρχει πλούσια λαογραφική παράδοση.\nΈτσι, σύμφωνα με μια εκδοχή της τοπικής λαογραφικής παράδοσης, οι Νυμφόπετρες είναι μια ομάδα από κυνηγούς οι οποίοι ενώ αναζητούσαν θηράματα σε μια κυνηγητική εξόρμηση, συνάντησαν τυχαία μια παρέα από νύμφες του δάσους οι οποίες λούζονταν στα κρυστάλλινα νερά μιας πηγής. Οι άνδρες έμειναν εκστατικοί παρακολουθώντας το θέαμα, αλλά η θέα Άρτεμις που τους αντιλήφθηκε εξοργίστηκε τόσο με την ασέβειά τους ώστε τους πέτρωσε στο σημείο που στέκονταν.\nΣύμφωνα πάλι με άλλη εκδοχή τοπικής λαογραφικής παράδοσης οι βράχοι προήλθαν από μια γαμήλια πομπή συνοδείας των μελλονύμφων προς την εκκλησία. Η νύφη, γεμάτη πλεονεξία, πήρε όλα τα πράγματα από το σπίτι της μάνας της και το απογύμνωσε εντελώς. Στο δρόμο θυμήθηκε ότι ξέχασε το αδράχτι με το σφοντύλι και έστειλε ανθρώπους να τα πάρουν. Η οργή της μάνας μετατράπηκε σε κατάρα και η νύφη με τη συνοδεία της έγιναν πέτρες.\nΩστόσο η επιστημονική εξήγηση του φαινομένου των ιδιόμορφων σχηματισμών πετρωμάτων είναι εντελώς διαφορετική και άκρως ενδιαφέρουσα καθώς καταγράφει την έντονη γεωλογική δραστηριότητα της περιοχής κατά την διάρκεια της γεωλογικής της εξέλιξης και της διαγένεσης των πετρωμάτων που συγκροτούν το υπόστρωμα της περιοχής. Το πέτρωμα που συγκροτεί του ιδιόμορφους όρθιους σχηματισμούς βράχων ονομάζεται τραβερτίνης.\nΑνήκει στα ιζηματογενή πετρώματα, τα οποία σχηματίζονται από απόθεση ή καταβύθιση υλικών που βρίσκονται σε αιώρηση ή διάλυση μέσα σε ένα ρευστό μέσο (νερό ή αέρας) και τη μετέπειτα συγκόλληση των υλικών που αποτέθηκαν μεταξύ τους. Χαρακτηρίζονται από τη στρώση των υλικών τους σε διαδοχικά επίπεδα και τα απολιθώματα, τα οποία βρίσκονται μόνο μέσα σε ιζήματα.\nΠηγή ιστορικού: http://www.lagadas.net/\nαπολίθωμα θεσσαλονίκη λαγκαδάς νυμφόπετρα νυφόπετρες lagadas nimfopetra nimfopetres rock thessaloniki


Ζητήσαμε από τρεις top makeup artist να μας δείξουν το αγαπημένο τους νυφικό μακιγιάζ! Ιδού! - TLIFE\nΗΟΜΕ Ομορφιά Ζητήσαμε από τρεις top makeup artist να μας δείξουν το αγαπημένο τους νυφικό μακιγιάζ! Ιδού!\n22.09.2019 | 18:32\nΖητήσαμε από τρεις top makeup artist να μας δείξουν το αγαπημένο τους νυφικό μακιγιάζ! Ιδού!\nΑυτή είναι η πιο hot περίοδος για γάμους. Γιατί αν δεν πρόκειται να ανέβεις τα σκαλιά της εκκλησίας τις επόμενες μέρες ή αν δεν έχεις τουλάχιστον μια πρόσκληση να παρευρεθείς ως καλεσμένη, τότε είσαι στην συντριπτική μειοψηφία του 0.001%! Αυτό, λοιπόν, το θέμα έρχεται την πιο κατάλληλη στιγμή!\nΖητήσαμε από τρεις top Ελληνίδες makeup artist που λατρεύουν το μακιγιάζ (γενικά!) και το νυφικό μακιγιάζ (ειδικότερα) να μας δείξουν το αγαπημένο του bridal makeup! Ιδού, λοιπόν, τι μας… είπαν- έδειξαν με αλφαβητική σειρά!\nΜαρία Μαρκαντωνάτου, celebrity makeup artist και προσωπική makeup artist της Τατιάνας Στεφανίδου\n«Μια από τις πιο όμορφες και σημαντικές στιγμές στη ζωή μιας γυναίκας, είναι η μέρα του γάμου της. Η επιλογή του νυφικού μακιγιάζ της είναι πολύ σημαντική, καθώς θα πρέπει να είναι ένα μακιγιάζ προσαρμοσμένο απόλυτα στο στυλ και την προσωπικότητά της, να ταιριάζει στο ύφος του γάμου και στο στυλ του νυφικού που έχει επιλέξει. Θα πρέπει να είναι ένα μακιγιάζ ξεχωριστό, λαμπερό, εντυπωσιακό, ιδιαίτερο και να αποτυπώνεται σωστά στις φωτογραφίες και το βίντεο του γάμου. Να είναι διαχρονικό και all time classic. Ταυτόχρονα, να έχει πολύ μεγάλη διάρκεια και αντοχή στις υψηλές θερμοκρασίες και τον ιδρώτα. Όταν αναλαμβάνω να έχω την επιμέλεια ενός νυφικού μακιγιάζ, θα πάρω πρώτα μία μίνι συνέντευξη από τη νύφη, για το χαρακτήρα και την προσωπικότητα της. Θα ήθελα να γνωρίζω πως έχουν συνηθίσει οι οικείοι της να τη βλέπουν και πως έχει η ίδια φανταστεί τον εαυτό της. Κάθε κοπέλα είναι μοναδική. Ο χαρακτήρας της, τα μοναδικά χαρακτηριστικά της, η μορφολογία του προσώπου της, η απόχρωση των μαλλιών της, η επιδερμίδα της.\nΌλα αυτά τα χρόνια έχω δημιουργήσει νυφικά μακιγιάζ τα οποία αγαπώ και είμαι πολύ περήφανη για αυτά καθώς είναι αποτέλεσμα επιλογών που έχω κάνει από κοινού με τις εκάστοτε κοπέλες. Ένα από τα αγαπημένα μου νυφικά μακιγιάζ είναι και αυτό που βλέπετε. Είναι ένα φρέσκο chic makeup, ταυτόχρονα όμως πολύ εντυπωσιακό. Έχω δημιουργήσει τεχνικά μια λαμπερή φυσική βάση. Οι φωτοσκιάσεις πλαισιώνουν όμορφα το περίγραμμα του προσώπου δημιουργώντας ένα 3d αποτέλεσμα. Οι σκιές που έχω χρησιμοποιήσει είναι ματ γήινες δίνοντας στο πρόσωπο μία αίσθηση ρομαντική και γαλήνια. Η bronze λεπτομέρεια κάνει τη διαφορά και δημιουργεί αντίθεση. Το φυσικό ροζ στα μάγουλα βοηθά στη ρομαντική διάθεση που θέλουμε να δώσουμε στο αποτέλεσμα ενώ, τέλος, για τα χείλη έχω επιλέξει μία φυσική noude ροζ απόχρωση».\nΡάνια Μπουντούρη, makeup artist και δημιουργός της εταιρίας Make Me Up\n«Η ημέρα του γάμου της είναι πάρα πολύ σημαντική για μια νύφη και θέλει να είναι πιο όμορφη από ποτέ! Αυτό κάποιες φορές οδηγεί σε ακραίες επιλογές! Για εμένα, το πιο σημαντικό πράγμα όταν ανεβαίνεις τα σκαλιά της εκκλησίας είναι να νιώθεις άνετα με τον εαυτό σου, να νιώθεις αυτοπεποίθηση! Άρα, δεν συμβουλεύω ποτέ να γίνονται ακραίες επιλογές ή υπερβολικά makeup που δεν θα έκαναν στην καθημερινότητά τους. Επίσης, μια άλλη, βασική συμβουλή που έχω να δώσω είναι να επιλέγουν μακιγιάζ που είναι διαχρονικά! Σκέψου ότι θα υπάρχουν φωτογραφίες και ένα άλμπουμ που θα ξεφυλλίζεις πού και πού χρόνια μετά. Θα πρέπει, λοιπόν, το μακιγιάζ σου να είναι classy και να μην υπακούει στις εκάστοτε επιταγές της μόδας που αλλάζουν από χρονιά σε χρονιά. Το πιο αγαπημένο μου νυφικό μακιγιάζ είναι αυτό εδώ που πρόσφατα έχω αναρτήσει και στον προσωπικό μου λογαριασμό στο instagram. Mου αρέσει πάρα πολύ γιατί είναι διαχρονικό και elegant. Όσα χρόνια και να περάσουν αυτά τα χρώματα δεν φεύγουν ποτέ από τη μόδα! Είναι γήινα τονισμένα μάτια χωρίς να είναι σκληρά και φυσικά χείλη. Για μένα, είναι ότι καλύτερο για την ημέρα του γάμου που είναι τόσο μοναδική!».\nΈλενα Χατζηνικολίδου, makeup artist- creative director Inglot Greece\n«Το αγαπημένο μου νυφικό makeup είναι αυτό εδώ! Στηρίζεται στη λαμπερή bronze επιδερμίδα με λάμψη, κάνει focus στα μάτια τα οποία είναι αρκετά τονισμένα ενώ το look ολοκληρώνεται με ζουμερά, διάφανα, glossy χείλη! Όσο για την συμβουλή που έχω να δώσω στις νύφες είναι να φτάσουν στην εκκλησία λαμπερές και χαρούμενες και να απολαύσουν κάθε λεπτό εκείνης της μέρας χωρίς άγχος. Α! Και κάτι ακόμη βασικό: να έχουν προετοιμαστεί σωστά και να είναι πολύ καλά ενυδατωμένες με κρέμες, μάσκες και αρκετό νερό ώστε να στρώνει το makeup σωστά!».\nΙΔΕΕΣ ΓΙΑ ΝΥΦΙΚΟ ΜΑΚΙΓΙΑΖ


Θρήνος στη Show Biz: Πέθανε στα 57 του χρόνια ο Mark Lanegan - Alldaynews.gr\nΘρήνος στη Show Biz: Πέθανε στα 57 του χρόνια ο Mark Lanegan\nΘλίψη στον καλλιτεχνικό κόσμο καθώς πέθανε σε ηλικία 57 ετών ο σπουδαίος καλλιτέχνης Mark Lanegan.\nΌπως αναφέρεται στην ανακοίνωση, «ο αγαπημένος μας φίλος Mark Lanegan απεβίωσε σήμερα το πρωί στο σπίτι του στο Killarney της Ιρλανδίας. Ο αγαπημένος τραγουδιστής, τραγουδοποιός, συγγραφέας και μουσικός ήταν 57 ετών και αφήνει πίσω του τη σύζυγό του Shelley. Δεν υπάρχουν άλλες πληροφορίες προς το παρόν. Παρακαλούμε να σεβαστείτε την ιδιωτική ζωή της οικογένειας.»\nO Mark Lanegan έγινε αρχικά γνωστός ως τραγουδιστής των Screaming Trees, ενώ ήταν επίσης γνωστός ως μέλος των Queens of the Stone Age και των Gutter Twins. Κυκλοφόρησε έντεκα σόλο στούντιο άλμπουμ από το 1990, καθώς και τρία άλμπουμ συνεργασίας με την Isobel Campbell και δύο με τον Duke Garwood.\nΑπό frontman των Screaming Trees στους Gutter Twins\nΟ Lanegan ξεκίνησε τη μουσική του καριέρα το 1984 ως frontman του ψυχεδελικού grunge συγκροτήματος Screaming Trees, με το οποίο κυκλοφόρησε επτά στούντιο άλμπουμ και πέντε EP πριν διαλυθούν το 2000.\nΚατά τη διάρκεια της θητείας του στο συγκρότημα, ξεκίνησε επίσης σόλο καριέρα και κυκλοφόρησε το πρώτο του σόλο στούντιο άλμπουμ, The Winding Sheet, το 1990.\nΣτη συνέχεια κυκλοφόρησε άλλα δέκα σόλο άλμπουμ και έλαβε αναγνώριση από τους κριτικούς αλλά μόνο μέτρια εμπορική επιτυχία.\nΜετά το τέλος των Screaming Trees, έγινε συχνός συνεργάτης των Queens of the Stone Age και συμμετείχε στα άλμπουμ τους Rated R, Songs for the Deaf, Lullabies to Paralyze, Era Vulgaris και …Like Clockwork.\nΟ Lanegan συνεργάστηκε επίσης με διάφορους καλλιτέχνες κατά τη διάρκεια της καριέρας του, συμπεριλαμβανομένου του Kurt Cobain των Nirvana, με τον οποίο ηχογράφησε ένα ακυκλοφόρητο άλμπουμ με διασκευές των Lead Belly.\nΣυμμετείχε επίσης με τον Layne Staley των Alice in Chains και τον Mike McCready των Pearl Jam στο συγκρότημα Mad Season.\nΕτικέτες: Mark Lanegan


Σάλσα, Επανάσταση, Πυρετός Καραιβικής\nΤο μεγαλύτερο νησί της Καραϊβικής, στα ανοιχτά του κόλπου του Μεξικού, η Κούβα, ιδιαίτερη και διαφορετική, εξωτική και περιπετειώδης, σας περιμένει να μπείτε σε ρυθμούς σάλσα! Με επίσημη γλώσσα την Ισπανική και ανεπίσημη το γέλιο, την καλοσύνη και τη γλώσσα του σώματος, οι ντόπιοι σας προσφέρουν φιλοξενία, σπάνια στις μέρες μας.\nΗ πρωτεύουσα, Αβάνα, θα είναι ο κύριος προορισμός του ταξιδιού σας. Νιώστε τον παλμό της επανάστασης με μια βόλτα στην Πλατεία της Επανάστασης, όπου ανάμεσα σε άλλα θα δείτε και το μνημείο του Χοσέ Μάρτι αλλά και την περίφημη εικόνα του Τσε Γκεβάρα με το σύνθημα «Πάντα και συνέχεια προς τη νίκη». Επισκεφθείτε την Παλιά Αβάνα, που προστατευμένη από την UNESCO αποτελεί τόπο παγκόσμιας κληρονομιάς και αντιστοιχεί με ένα ταξίδι στο παρελθόν. Πέρα από την πλούσια ιστορία της, η Κούβα, φημίζεται για την υπέροχη κουλτούρα της. Το ρούμι μεθυστικό και δροσερό, ρέει άφθονο και σε συνδυασμό με τα αρωματικά πούρα και τον καπνό, η Κούβα είναι μια αξέχαστη εμπειρία!\nΜουσική από μπάντες και αυτοσχέδια πάρτυ στον παραλιακό δρόμο του Malecon, θα σας κάνουν να μην μπορείτε να αντισταθείτε στους λάτιν ρυθμούς, ακόμα και ο πιο συντηρητικός περαστικός θα παρασυρθεί! Και φυσικά μην ξεχάσετε το μαγιό σας, αφού στην Κούβα, μπορείτε να κολυμπήσετε και να χαλαρώσετε, σε παραλίες που συμπεριλαμβάνονται στις πιο όμορφες και καθαρές του πλανήτη.\nΠαραλίες των κρυσταλλένιων νησιών, ιστορία, κουλτούρα, μουσική, χορός, η χώρα του Τσε και του Κάστρο, μυρωδάτος καπνός και έντονη ζωή, ένας εκρηκτικός συνδυασμός, μια μηχανή του χρόνου που θα σας μεταφέρει σε μια άλλη, μαγευτική εποχή.